Adolfo Muñoz Txiki: Sindikatua jendea antolatzeko instrumentu bat da — Manu Robles Arangiz Fundazioa\n"Sindikatu batek krisi honetan egin behar duen irakurketa garrantzitsuena da, jendeari esatea indibidualismotik askatu beharra dagoela, hori ez baita irtenbide bat, eta antolatu egin behar dela. Bere jendeari antolatu beharra dagoela esatea baino gauza garrantzitsuagorik ez du esateko sindikatu batek." "ELAk lan handia egin behar du afiliatzeko eta kuotak kobratzeko. Sindikatua autofinantzatu egin behar da, ez da posible sindikalismo alternatiborik, guk defendatu nahi duguna defendatuko duen sindikalismorik, ez bazara autofinantzatzen." Adolfo Muñoz Txikiri ETB Hoy saioan asteazkenean egin zioten elkarrizketatik hartuak.\nGaldera- Asperdura al da gizarte honetako minbizia nagusia?\nAdolfo Muñoz Tixiki: Asperdura elikatua da. Asperdura ez da naturalki sortzen jendearengan. Jendea arduratuta dago, jendea shock egoeran dago, botereak badaki Estatuan 6 milioi langabeturekin eta EAEn 230.000rekin jendea beldurtuta dagoela. Krisia txantaje bat da. Sindikatu batek krisi honetan egin behar duen irakurketa garrantzitsuena da jendeari esatea indibidualtasunetik askatu beharra dagoela, hori ez baita irteera bat, eta antolatu egin behar dela. Bere jendeari antolatu beharra dagoela esatea baino gauza garrantzitsuagorik ez du esateko sindikatu batek. Eta sindikatua hori da, jendea antolatzeko eta defendatzeko instrumentu bat. Mugimendu sindikalak abagune honetan bi irteera posible ditu:\nZu zara gertatuko denaren protagonista. Guk bide horretan protagonista egin nahi zaitugu, zuek gabe ezinezkoa da bidea egitea\n1. Irteera burokratikoa: jendeari esatea "zu lasai, ez arduratu, nik konponduko baitizut arazoa. Gobernuarekin eta patronalarekin ongi moldatzen naizenez, nik aterako zaitut atakatik." Hau ez da soluzioa. Hori da kobertura ematea zure jendea geroz eta okerrago uzten diztuten erabakiak hartzen dituztenei.\n2. Irteera demokratikoa: jendeari esatea "zu zara gertatuko denaren protagonista. Guk bide horretan protagonista egin nahi zaitugu, zuek gabe ezinezkoa baita." Lan hori egiteko zure koadroak dituzu, kapitala aurrean duzu zure kontra, eta, gero, lor dezakezun militantzia. Lan ikaragarria da. Gu horretan gabiltza, guk horretan sinisten dugu, ez da beste biderik.\nZer egin dezaket nik nire erakundean bertan, gure jendeak gaitasuna izan dezan mahai gainean daukagun erronkari aurre egiteko\nSindikalismoak askotan ardurak kanpokoei egozten dizkie: egoera ekonomikoa dela, neoliberalismoa, politika... Bai hori horrela da, egia da kanpokoek ardura badutela, baina zuk zer egin behar duzu zure erakunde barruan zure jendearentzat baliagarria izaten jarraitzeko? Hori da sindikalista baten mahai gainean beti egon behar den galdera. Zer egin dezaket nik nire erakundean bertan, gure jendeak gaitasuna izan dezan mahai gainean daukagun erronkari aurre egiteko.\nGaldera- Ulertzen dut, beraz, prozesu honetan guztian sindikatuek ere egin behar dutela autokritika.\nSindikatua autofinantzatu egin behar da, ez da posible sindikalismo alternatiborik, guk defendatu nahi duguna defendatuko duen sindikalismorik, ez bazara autofinantzatzen\nAdolfo Muñoz Txiki: Sindikalismoa berritu egin behar da, jakina. Lehen esan dizut bi irteera posible daudela, burokratikoa eta demokratikoa. Irteera demokratikoak lan handia eskatzen du. Lan ikaragarria egin behar da irteera demokratikoa hautatu duen erakundea tentsionatua mantentzeko. Irteera burokratikoa, aldiz, oso erraza da. Zu ongi moldatzen zara gobernuarekin, ongi moldatzen zara patronalarekin, gobernuak dirua ematen dizu, eta sindikalismoa desagertu egiten da oreka sozialak bilatzeko trakzio elementu gisa. Eredu hori dauka Espainiak, eredu hori dauka Nafarroak, eta eredu hori ezarri nahi izan zuen Lopezek EAEn, Elkarrizketa Soziala deitzen dioten hori. Abagune honetan Elkarrizketa Soziala deitzea azken 40 urteotan jasan ari garen politikarik alde bakarrekoenari, gustu txarrek txantxa bat da, eta gu ez gaude hori onartzeko prest. Sindikalismoak, ELA egiten ari dena egin nahi badu, kuotak kobratu eta afiliazioa dauka edo beste norbaiten mende dago. Eta ELAk ez du nahi egon ez ekonomiaren, ez ekonomiako munduaren, ez gobernuen mende. ELAk lan handia egin behar du afiliatzeko eta kuotak kobratzeko. Sindikatua autofinantzatu egin behar da, ez da posible sindikalismo alternatiborik, guk defendatu nahi duguna defendatuko duen sindikalismorik, ez bazara autofinantzatzen.


“AEBetatik birritan deitu didate panpinak eskatzeko; ezetz esan diet” - Berriz - Anboto.org\n“AEBetatik birritan deitu didate panpinak eskatzeko; ezetz esan diet”\nAitziber Basauri 2020-06-27 10:00\nFreddi Mercury, Jimi Hendrix, Amy Winehouse, Marilyn Monroe, Gandhi edo Asterix eta Obelix.Momotxorro, Iturengo joaldunak, Tartalo edo Basajaun. Playmobil panpinak pertsonalizatu egiten ditu Peio Agirrek (Berriz, 1969), eta sare sozialen bitartez erakutsi gero. Enkarguak hartzen ere hasi da. Hala ere, zaletasuna baino ez duela nabarmendu du, musika eta argazkilaritza lez.\nZer dela-eta hasi zinen Playmobil panpinak apaintzen?\nNor ez da inoiz jolastu Playmobil panpinekin? Gure belaunaldian behintzat... Andaluziara oporretan joan nintzen batean bururatu zitzaidan. Playmobil panpinak apaintzeko tradizioa dago han; Aste Santuko prozesio handiak irudikatzen dituzte. Bada, nik ere egin nezakeela pentsatu nuen. Gainera, banuen Playmobil panpinen bilduma txiki bat. Hainbat figuratxo sortu ditut, euren diorama txiki eta guzti: Berrizko dantzariak; Marino Lejarreta, berari eskainitako oroitarriagaz; Berrizen elefante baten eta idi pare baten artean egindako desafio ezaguna... Nik jotzen dudan Storm musika taldearen diorama ere badut. Baina lekua behar da diorametarako, eta, azkenean, panpinak eurak bakarrik apaintzen hasi nintzen. Ehundik gora ditut etxean.\nOndo gordeta izango dituzu denak.\nBai, beira-arasa batean ditut. Lekua egin behar izan diet. Esan behar dut bildumazalea naizela. 30 bat argazki kamera ditut, eta jostailuzko 200 bat rally kotxe.\nZenbat denbora behar izaten duzu panpinak eskuz apaintzeko?\nAstebete inguru panpina bat egiteko. Behar ditudan piezak lortu eta gero, panpina apaindu eta pintatu egiten dut. Baliteke piezaren bat ez aurkitzea; orduan, eskuz egiten ditut. Moldeatzeko pasta erabiltzen dut panpinaren gainean formak irudikatzeko (txapelak, zapiak...).\nHarrituta zaude panpinen arrakastagaz?\nOso harrituta! Euskal Herriko hainbat lekutatik deitu didate panpinak egiteko. Batez ere, dantzariak eskatzen dizkidate. Otsagabiatik (Nafarroa), adibidez, 'Bobo' pertsonaia enkargatu dit urteetan 'Bobo'-rena egin duenak. Postaz bidaltzen hasi naiz, baina beldurra ematen dit, oso apurkorrak direlako. Iparraldetik ere maskaradako dantzariak eskatu dizkidate. Dudarik barik horretxek dute arrakastarik gehien. Baina ez dut oso argi hori zelan kudeatu. Niretzat hau ez da negozio bat. Poza ematen du norberak egindako lana hain gustuko izatea jendeak. Baina harrituta nago hartu duen dimentsioagaz. AEBetatik birritan deitu didate panpinak eskatzeko, baina ezetz esan diet.\nAfizioa ofizo bihurtuko duzu?\nInondik inora. Hau zaletasun bat da niretzat, eta afizioa ofizio bihurtuz gero, ez da berdin disfrutatzen.\nBat aukeratzeko eskatzen badizut...\nIturengo joalduna eta maskaradako dantzariak. Lan handia dute, detaile asko. Kiss musika taldeak ere lan handia eskatu zidan. Bestalde, Torrente oso barregarria iruditzen zait pertsonaia lez.


PR Servicio foral de valoración y diagnóstico de la exclusión social EUS - web.araba.eus\nPR Servicio foral de valoración y diagnóstico de la exclusión social EUS\nnull PR Servicio foral de valoración y diagnóstico de la exclusión social EUS\nGizarte bazterketa egoerak sortzen dira normalean pertsona bat gizarteratuta egotea zehazten duten alorretan zailtasunak daudenean: enplegua, etxebizitza, osasuna, hezkuntza, harreman pertsonalak, politikan eta gizartean parte hartzea, baliabide ekonomikoak, eta abar. Bazterketa kontzeptuak maila asko ditu, pertsonen egunerokotasuneko hainbat alderdiri eragiten baitie.\nZerbitzu honetan bazterketa egoerak identifikatzen eta mailakatzen dira.\nEskatzaileei aholkuak ematen zaizkie zerbitzua edo prestazio ekonomikoak edo biak jasotzeko, eta hori guztia bakoitzaren beharrak kontuan hartuz, betiere horiek eskuratzeko baldintzak betetzen badituzte.\nEskariak baloratzen dira gizarte bazterketa egoera posibleei lotuta.\nGizarte diagnostiko espezializatuak egiten dira eta Gizarte Zerbitzuen Euskal Sistemaren baliabide egokienen berri ematen zaie erabiltzaileei, eta/edo hala badagokio, erabiltzaileei beste sistema edo arreta politiken berri ematen zaie.\n18 urte baino gehiago dituzten eta honako baldintzak betetzen dituzten pertsonak:\nAurretiaz Lehenengo edo Bigarren Mailako Arretarako Gizarte Zerbitzuek balorazioa egin izana, eta horien arabera, balorazio espezializatua behar izatea.\nErrolda eta bizilekua direla-eta, bi kasu daude:\nArabako lurralde historikoko udalerri batean erroldatuta daudenak eta legez bizi direnak, balorazioa eskatzean Arabako lurralde historikoko udalerri batean erroldatuta egon beharko dira eta eraginkortasunez bertan bizi beharko dira.\nNahiz eta Araban erroldatuta egon eta bertan eraginkortasunez bizi izan, balorazioa eskatzean Arabako lurralde historikoan legezko egoitzarik ez dutenek, derrigorrez egoitza eraginkorra eta errolda Arabako lurralde historikoko udalerriren batean izan beharko dute, eta horren aurreko 12 hilabeteetan zehar Arabako lurralde historikoan eraginkortasunez bizitzen eta erroldatuta egon beharko dira.\nBazterketa zantzuak eduki behar ditu.\nForu Gobernu Kontseiluaren 8/2018 Foru Dekretua, otsailaren 20koa. Onestea gizarte bazterketaren egoera onartzeko araudia Arabako Lurralde Historikoan. ALHAO 42. zk, 2018-04-13\n117/2018 Foru Agindua, uztailaren 9koa, sortu eta arautzen duena Arabako Lurralde Historikoaren eremuan Gizarte Bazterketa eta Inklusioa Baloratzeko Zerbitzuaren Aholku Batzorde Teknikoa. ALHAO 131. zk, 2018-11-14\nEbazteko eta jakinarazteko gehienezko epea: Ebazpena hiru hilabeteko epean jakinaraziko da gehienez, eskaera egiten den datatik aurrera zenbatuz.\nIsiltasun administratiboaren ondorioak: Eskaera ezestea.\nGizarte bazterketa baloratzeko eta diagnostikatzeko foru zerbitzua eskatzea


Polietika - Blogak.eus\nJon Abrilen bloga\nEtorri da Olentzero\nPolietika | 2008-12-25 20:40\nAtzo, Euskal Herri osoan barna bezala, Berako karriketan ere ibili zen Olentzero. Opor egun batzuk ere oparitu dizkigunez, urte berriarekin itzuliko gara.Eguberri eta urteberri on!\nAtzo Eusko Legebiltzarrean ikusitakoak agerian utzi du agortua dagoela indarrean dagoen kultur eredua, eta bere kudeaketa. Museo handien aldeko apustua izan da nagusi azken urteotan. Azpiegitura handienen alde. Urte gutian ikusi dugu hegoaldean zenbat eraikin-ikur altxatu diren: Euskalduna, Kursaal, Artium, Guggenheim, Baluarte, Huarte... eta bidean den Balentziaga. Horietako gehienek, publikoaren aldetik arrakastatsu izanagatik ere, ez diote aparteko ekarpenik egin Euskal Herriko kulturgintzari. Aitzitik, sortzaileen aldeko apustua egin beharrean, dirutza ikaragarriak xahutzen dira urtero ...\nPolietika | 2008-12-18 00:17\nSalgai zegoen, eta saldu dute!Bardeetako tiro poligonoa bertze 20 urtean Espainiako militarren erabilerarako izanen da. Naturgune babestua da. Eta zer axola dio, bonba batzuk botatzeko baino ez da! Guantanamora doazen hegazkin horiek maniobrak egin ditzaten erabiliko da! Naturgunea eta tiro eremua guztiz bateragarriak direla dio tiro eremuko buruak.Polonioa agertu dela? Nori interesatzen zaio hori aztertzea?Inork erraten ez duena da Erriberako udalek 210 milioi euro jasoko dutela trukean. 22 herritik 21ek eman dute aldeko botoa, UPN eta PSNren aginduetara (nahiz kontrako iritzia azaldu izan...\nZapatak, protestaren ikur\nPolietika | 2008-12-16 00:33\nAzala behar du gizonak! Arriskutsuak zirelako, gizateria osotasunean arriskuan jartzen zutelakoan justifikatu zuen Irakeko gerra. Herrialde hura desegin, kaosa nagusitu, eta armagintzarekin ongi aberastu ondotik, Etxe Zuria utzi aitzin bisita egin du Irakera, azkenekoz nonbait. Eta kostako zaio itzultzea.Zapata parea bota zion kazetari batek atzo. Eta zakur deitu, herrialde arabiarretan irain handia. Nork pentsatuko zuen norberaren zapatak bihur zitezkeela arma erasokorra! Lastima muturrean harrapatu ez ziola!Gaur, milaka irakiar eta arabiar atera da kalera, zapatak eskuan. Protestaren, ask...\nPolitikaren alderdi konstruktiboan paratuko dut begirada nire blogean. Politikak dituen gauza ederretan. Politika eta etikaren uztarketan. Politikan bada ezer politikan errateraino. Jon Abril naiz, 33 urteko beratarra. Kazetaritzan eta kultur dinamizazioan aritu ondotik, Aralar alderdiko koordinatzaileordea naiz egun.\nSugoi 2009-01-14 10:08 #1\nEz dakit zergatik daukazuen gauzak sinplifikatzeko enpeinu hori. Zuk badakizu zergatik dauden batzuk isilik arlo politikoan. Badakizu ez dela beldu...\nTxiri 2009-01-13 12:38 #2\nBai, interesgarria, oso. Bat nator, oro har, Juan Martinek berak dioenarekin, bai eta zuek biok azpimarratutako pasarte horiekin ere. Bada, dena de...\nPaul 2009-01-13 10:43 #3\nNik beste hau azpimarratuko nuko: "Erakunde armatuak badaki hirugarren zirkulu horretako zati handiena ez datorrela bat bere jokabidearekin, baina ...\nTxiriri, begirunez, Jon Abrilek 2009-01-10 15:38 #4\nLehenik eta behin, esker mila idazteagatik, nire blogean parte hartzeagatik, zure iritzia libreki emateagatik, Txiri. Anonimotasunetik bada ere, mi...\nTxiri 2009-01-10 07:32 #5\nBeraz, zu zinen "gazte konprometitu, langile, militante eta aktibo" hori, Jonekin bazkaltzen egon zinena. Banengoen ba, ze "ez dakit nor den zure l...


Joomla! 3.9.5en segurtasun eguneraketa | BCSC - Zibersegurtasun Euskal Zentroa\nJoomla! 3.9.5en segurtasun eguneraketa\nJoomla! CMS, 1.5.0tik 3.9.4ra bitarteko bertsioak\nJoomla!-k bertsio berri bat argitaratu du, nukleoak dituen hiru ahultasun konpontzen dituena, bat kritikotasun altukoa, beste bat kritikotasun ertainekoa eta beste bat kritikotasun txikikoa. Ahultasun horiek era hauetakoak dira: sarbidearen kontrola bortxatzea, Cross-site scripting (XSS) eta direktorio jauzia.\n3.9.5 bertsiora eguneratzea.\nKritikotasun altuko ahultasuna sarbidearen kontrol zerrenden (ACL) urratze bati dagokio. Autentifikaziorik gabeko erasotzaile batek baimenik gabeko eskaerak egin litzake, com_users-en "refresh list of helpsites" endpoint-ean dagoen sarbidearen egiaztapenaren akats bat baliatuz. Ahultasun horretarako CVE-2019-10946 identifikatzailea erreserbatu da.\nKritikotasun ertaineko ahultasunari ez zaio identifikatzailerik esleitu, oraindik iragartzeko dagoelako.\nKritikotasun baxuko ahultasunerako CVE-2019-10945 identifikatzailea erreserbatu da.\nEtiketak: Eguneraketa, CMS, Windows


UZEI | Euskararen kalitatea elkarlanean sendotzeko hitzarmena sinatu dute Berria Taldeak eta UZEIk\nBerriako zuzentzaile-taldeak euskararen kalitatea egiaztatzeko IDITE zuzentzaile lexiko profesionala erabiltzen jarraituko duela bermatzen du hitzarmenak\nElkarlanaren bidez euskararen kalitatea sendotu eta normalizazioan sakontzen laguntzeko asmoz, Berria Taldeak eta UZEIk azken urteotan sinatua zuten hitzarmena berritu dute.\nLexikoaren normalizazioan laguntzea izan du helburu UZEIk duela 40 urte sortu zenetik, eta helburu horretarako berebiziko garrantzia du komunikabideetan erabiltzen den hizkerak. Euskalgintzako eragile funtsezkoa den Berria Taldeak lexiko arruntaren eta espezializatuaren kalitateari eusteko ahalegin berezia egiten du, jakina denez. Ahalegin horretan Berriak lagungarri izan du azken urteotan UZEIren lexiko-egiaztatzaile profesionala, IDITE izenekoa: zuzentzaile profesional horrek testu-masa handiak egiaztatu, eta euskara estandarrean erabil edo hobe markak ezarrita dituzten hitzen agerpenak detektatzen ditu, forma hobetsia proposatuz. Lexiko orokorraz gain, terminologia ere kontuan hartzen du, edozein mailatako testuak egiaztatzeko gauza baita IDITE.\nBerria Taldeko Iban Arregik eta UZEIko Imanol Urbietak sinatu duten hitzarmen berriari esker, datozen urteetan ere Berria Taldeak bere argitalpenetan euskararen kalitatea IDITE zuzentzaile profesionalaren bidez egiaztatzen jarraituko du. Euskaltzaindiak ere IDITE aukeratua du bere lanen arauekiko adostasuna egiaztatzeko.\nEra berean, BERRIA egunkariaren hamabosgarren urteurrenari begira, BERRIA Berri taldea zabaltzen ari den Geure oinarrietatik manifestuarekin bat egin du UZEIk.\n«BERRIArekin bat egin du UZEIk ere». Berria.eus (2018-02-03)


Aho batez onartu ziren 2017ko zerga ordenantzak atzoko Osoko Bilkuran — Berbia\nAho batez onartu ziren 2017ko zerga ordenantzak atzoko Osoko Bilkuran\nUdal zerga eta tasak genero ikuspegitik aztertu eta egokitzeko batzorde berezia sortuko da\nUdal gobernu taldearen irizpide nagusia igoerarik ez aplikatzea izan arren, kasu batzuetan tipoa nahiz egitura fiskala berrikustea proposatu eta onartu zen. Atzo aurreratu bezala, zabor eta hondakinen tasa % 10 igoko da, GHKren tratamendu kostuak % 27 igo baitira aurten eta datorren urtean igoera hori udalek zuzenean pairatu beharko dutela aurre ikusten baita. Ondasun Higiezinen Zerga % 2 igoko da, katastroa berritzearen ondorioz Diputazioak aplikatu dituen igoera eta jaitsierak konpentsatze aldera. Ibilgailuen zergak ere % 2ko igoera izango du datorren urtean, inguruko herriekin konparatuta, Oñatik, dexente zerga txikiagoa duela ikusi ondoren. Inguruko herrietara jo da baita ere Jarduera Ekonomikoen gaineko Zerga konparatzeko. IAE deritzona kalkulatzeko orain arte erabili den eredua aldatu eta Arrasateko Udalak duena egokitzea erabaki da, hala, enpresa edo negozioen fakturazio tramoen araberako koefizienteak aplikatuko dira datorren urtean. Tasa berririk ere izango da 2017ko zerga ordenantzetan, hala, datozen asteetan indarrean sartuko den errotazioko aparkaleku sistema berrian aurre ikusten diren erresidenteen aparkalekuetako urteko abonua, 50 euro izatea ere proposatu eta onartu zen.\nJeltzaleen proposamenen haritik beste bi aldaketa ere onartu ziren datorren urteko zerga ordenantzetan: Trakzio Mekanikoko Ibilgailuen Zergan, familia ugariek hobaria jasoko dute 5 lagun edo gehiagorentzako autoetan, beti ere, duten errenta kontutan hartuta. Eta RGIa kobratzend uten pentsionista eta beste kolektiboei, kontribuzioan eta Obren gaineko Zergan % 90aren hobaria aplikatuko zaie. Familia monoparentalen kasuan ere, Ondasun Higiezinen Zergan, ikastaroen matrikuletan eta ludotekako tasetan hobariak aplikatzea eskatu zuten jeltzaleek. EH Bilduk proposamenarekin ados egon arren, arazoa ikusi zuen familia monoparentalen definizioan. Gaiak azterketa sakona eskatzen zuela azaldu zuen alkateak eta horretaz arduratuko den batzorde berezi bat sortzea onartu zuen, baina familia monoparentalei aplikatuko litzaizkiekeen hobarien aplikazioa azterketa amaitu arte atzeratzea erabaki zuen.\n2017ko zerga ordenantzak bozkatzerakoan, EAJ, ez ustean, proposamenaren alde agertu zen. Udalbatza osatzen duten bi taldeen aldeko botoz onartu ziren ondorioz, datorren urteko udal ordenantza fiskalak. Bitxikeria moduan, esan, 2012ko zerga ordenantzak izan zirela aho batez onartu zuren oin hurrengoko ordenantza fiskalak.


BIZKAIKO MAILAK BEREZIAK: Liderrek nagusitasun nabaria erakutsi dute hasieratik | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » BIZKAIKO MAILAK BEREZIAK: Liderrek nagusitasun nabaria erakutsi dute...\nBIZKAIKO MAILAK BEREZIAK: Liderrek nagusitasun nabaria erakutsi dute hasieratik\nBizkaiko Maila Berezien txapelketak hasi dira aurreko asteburuontan, eta nabariak izan dira multzo bakoitzean lehen jardunaldi honen ostean lider doazenen garaipenak. Kadeteetan, azpimarragarria da esaterako Nesken mailako A multzoan Laurok Getxosaskiri 44-18 irabazi izana. B-an, aldiz, Tabirako da lehena, La Salle 63-24 mendean hartu ondoren. Mutilen aldetik, Tabirako 50-87 irabazi zion Unamunori A multzoan, eta bestetik, Loiola Indautxu garaitu zuen La Sallek (47-92). Aipatzekoa da bertan ere Paduran izandako partidu justu samarra markagailuan, zeinean 62-59 irabazi zioten lokalek Getxosaskiri.\nJuniorrei erreferentzia eginez, eskuinaldeko derbyan Getxosaskiko neskek 35-53 irabazi zioten Leioari A multzoan eta B-an, 75 puntuko errenta erdietsi zuen Escolapiosek Bar Bira Portugaleteren aurka, 32-107. Mutilen A multzoan azalgarria izan zen Euscuba tabernak Askartza Klareten aurka eskuratutako 84-44-a edota Loiola indautxu 81 Unamuno 59. Eta B-an, partidu polita La Salle eta Tabirakoren arteko lehia; azkenean, 42-59ko emaitza bisitarientzat. Emaitzak laburbilduta sinpleki, lehen jardunaldia igarota oraino gauza handirik ondorioztatu ezinik.\nHonetan, gu Peru Gorritxategirekin mintzatu gara. Bera Tabirako Baqué zuzentzen du Kadete mutilen mailan. Alai eta motibazioz hartu du ardura aurten, aurreko denboraldiarekin alderatuta lau jokalari mantendu direlarik.Baziren hainbat urte Tabirako kadeteetan Euskal Ligako maila ez zuela galtzen; aldiz, aurtengoan sailkapen-fasea jokatu behar dute eta lehenbiziko norgehiagokan ongi nagusitu ziren , esan bezala Unamuno 50-87 mendean hartuta. Haren ustez, aurrekoan gauzak ez ziren behar bezala kudeatu entrenatzailearen postutik. Hura maila jaitsierak eragin zuen arrazoi nagusia: “Ez genuen urtea ondo planteatu, ezta jokalariei probetxu maximoa atera ere. Zentzu horretan hobetzea espero dugu hemendik aurrera, dugun belaunaldia oso lehiakorra baita”.\nLehen fasea bukatuta, Euskal Ligako maila berreskuratzea jarri dute klubean helburu nagusitzat: “Asmoa igotzen saiatzea da. Hori bai, partidu bakoitzean zentratu behar gara, Final Four-rera begiratzen hasi aurretik. Belaunaldi honetan Talde batzuen kontra aritu ginen iaz, baina nik egia esan gainera ez dut Liga oso ondo ezagutzen eta nahiago dut pixkanaka lehia guztiak prestatzen joatea, sorpresak saihestearren”. Indargune eta ahulguneez galdetuta, arinak izana, kanpoko jokalariekin jaurtiketa onak egina eta trantsizioko defentsan ondo ibili izana nabarmendu ditu puntu positibo gisa, eta negatiboki jokalariak orotara lau talde ezberdinetatik datozela eta beharbada ondo ezagutu ez izana eta altuera azpimarratu ditu.\nAzkenik, aurkariei begira Berrio Otxoarekin tentu handiz ibili beharko direla adierazi du. “Aurreko urtean Bizkaiko Final Four-erako sailkatu aurretik aritu ginen haien kontra eta batik bat nahiko handiak eta arriskutsuak zirela ikusi genuen”. Hala ere, Urdaneta desapuntatu da eta horrexegatik ez dugu oraindik Leioa jokatzen ikusi”.\nDeialdia: Tekniko arduradunak, Entrenatzaileak, Delegatuak Hurrengo sarrera :\nEUSKAL LIGAK: Bilbao Basket Fundazioak kide izateari eutsi dio\n20/10/2020 • Berriak, Nagusiak


Finalean izateko azken aukera - GARA\nFinalean izateko azken aukera\nNazabalek eta Zubiagak Atutxa II.aren eta Mugertza II.aren aurka jokatuko dute gaur finalerdietako itzulerako norgehiagoka Bilbon.\nUnai Otañok eta Joseba Otaegik gaur jakingo dute zein izango den hemendik bi astera Azpeitian jokatuko den finalean aurrean izango duten bikotea. Floren Nazabal eta Jose Anjel Zubiaga, Aitzol Atutxaren eta Ugaitz Mugertzaren aurka arituko dira gaur, 12.00etan, Bilboko La Esperanza pilotalekuan.\nJoaneko kanporaketa Nazabalek eta Zubiagak irabazi zuten, minutu eta erdiko aldea kenduz. Beraz, gaurko saioa irabazteko berez ere nafarra eta arabarra faboritoak direnez, joanekoan lortu zuten abantaila izanda, oraindik eta faboritoago dira finalean izateko. Atutxari eta Mugertzari ez diete balio gaur irabazteak bakarrik, aurka duten alde horri ere buelta eman beharra daukate. Nazabalek eta Zubiagak orain arte erakutsi dutena ikusita, oso zaila dirudi beraiek mendean hartzea. Hala ere, txapelketa honetako bikoterik gazteena saiatuko da ezustea eman eta finalean sartzen.\nBikoteek seina lan ezberdin egin beharko dituzte, eta guztietako denborak batu eta emaitza onena duenak lortuko du garaipena lortzea. Orain arteko probarik gehienak iraupen ekinaldian erabaki dira, eta gaurkoan ere horrela izango den itxura guztia dauka.\nBihar, berriz, Urrestillako pilotalekuan jokatuko dira Zilarrezko mailako final-laurdenetako bi saio, eta irabazten dutenek, finalerdietan elkarren aurka jokatu beharko dute. 12.30ean hasiko da ekinaldia, eta bi kanporaketa oso polit iragartzen dira. Alde batetik, Larrañaga eta Mugertza III.a, txapelketa hau irabazteko bikote faboritoa, Daniel eta Iker Vicenteren aurka neurtuko dira.\nLarrañaga da behetik gora sekulako abiadan datorren aizkolari bat. Beregan itxaropen handia dago jarrita, eta sasoi onean baldin badago, min handia egin behar du. Berarekin, Mugertza III.a arituko da. Mutrikuarra ere maila oso oneko aizkolaria da, eta bikote oso indartsua osatzen dute. Beste aldean, Danielek gainerako guztiak baino eskarmentu gehiago dauka, eta berak gidatu beharko du bere seme Iker. Azken hau oso gaztea da, baina hemendik urte gutxi barru goi mailan ibili beharko duten aizkolari horietakoa da. Aurten gazte mailako Euskal Herriko txapelduna da.\nBeste kanporaketan, Felix Etxeberria eta Eneko Otaño Oihan Larretxearen eta Aritz Irazabalen aurka neurtuko dira. Kanporaketa hau oso estua iragartzen da. Larretxea eta Etxeberria elkarren aurka arituko dira, baina jadanik laster Olasagastiren aurka jokatu beharko duten apustua prestatzen ere ari dira, eta ezberdintasunak ere markatu behar dituzte. Otaño eta Irabazal oraindik oso gazteak dira, baina hauek ere laster beharko lukete goiko mailetan, bikain baitabiltza.\nZilarrezko mailan, final-laurdenetako bi kanporaketa jokatuko dira bihar Urrestillan. Larrañaga eta Mugertza III.a Daniel eta Iker Vicenteren aurka neurtuko dira, eta ondoren Oihan Larretxea eta Irazabal, Eneko Otañoren eta Etxeberriaren aurka.\nAzurmendi eta Irazu apustua egiteko asmoarekin batuko dira\nIñaki Azurmendik pasa den astean bota zion desafioa Jon Irazuri, eta gaur 19.00etatik aurrera Tolosako Kantabriko tabernan egongo da Arriarango aizkolaria.\nBera 12 oinbikotara jokatzeko prest dago, enborrak plazara erdibana eramanda. Dirutan 6.000 euro ere jokatzeko prest dago, eta apustua hiru hilabeteren barruan jokatu nahiko luke.\nLan handiko desafioa da, eta badirudi zizurkildarra hitz egitera joango dela, baina ikusiko da Irazuk desafioa botata dagoen bezala hartuko duen ala ez.\nIrazuk aurten jadanik jokatu du apustu bat, eta sekulako itxura emanez irabazi zion Xabier Zalduari. Beraz, apustua hartuko balu, bere bigarrena izango litzateke. Azurmendik, ere apustu bat jokatu du orain arte. Olasagastiren aurka egin zuen, eta orduan galdu egin zuen. J.L.


3 Aldaketa Eremu Eskariaren Aldeko Plataformen 2017an | Martech Zone\nSeguru esan daiteke 2016. urteko bigarren kontsulten (QPS) bilakatu zela Eskariaren aldeko plataformak (DSP) eta kanalen arteko komunikabideak erosteko irtenbideak. DSP batek 500,000 inpresio / segundoko edo 3 milioi inpresio / segundoren ikusgarritasuna gidatu dezakeen ala ez, erosteko eskuragarritasuna bereizle lehiakorra izan da kanalen arteko komunikabideen erosketa plataforma guztietan.\nGaur egun, marka gehienek suposatzen dute DSPak iragarki truke nagusi guztiekin automatikoki integratu behar direla, gutxienez milioi 1 QPS-rekin kanal gurutzatutako irismena eskaintzen duten bitartean. Aldi berean, iragarkien truke integrazioetan plataforma bat falta bada, enpresek integratuz konpentsatuko dute BidSwitch eta falta den hornidura sakatuz.\nBeraz, gailuen arteko eta kanalen arteko erabiltzaileen bideratzeari dagokionez, zeintzuk dira DSPek 2017an aprobetxatuko dituzten datozen bereizle batzuk? Zenbat eragin handia izango duen Fortune 1000 publizitate markek DSP funtzionalitate berriak birmoldatzen dituzte?\nZer bilatu 2017an:\nLehenengo alderdien datuak\nLehenengo datuak, ikaskuntza automatikoa, neurrira egindako eskaintzak bistaratze programatikorako, algoritmo jabedunak eta marketin teknologiako pilekin integratzea hobetuta (IBM Unica eta Adobe Neolane, esaterako) ez dituzte DSPentzako balizko garapenen azalera ere urratzen. Hauek dira AdTech enpresen bereizle bihurtzeko gaitasuna duten gaietako batzuk.\nGaur egun, lehen alderdien datuak edozein erakundek izan dezaketen aktibo handienetako bat da. Marka gehiago hasi dira lehen alderdien datuen balioa ulertzen segmentuak kudeatuz, itxura moduko modelizazioaz eta audientzia datuak DSPetara bultzatuz, denbora errealeko bezeroen erosketak edo prospekzio kanpainak bultzatzeko. Hala ere, kudeatzea, baliatzea eta denbora errealean ezartzea kanalen arteko marketina bultzatzeko beti da erronka.\nNormalean, marka gehienek lehen alderdien datuen garrantzia ulertzen dute. Zati hau eta espazio honetan aurrera egin dugu azken urteotan. Horrek duen garrantziaren erakusgarri ere bada Datuak kudeatzeko plataformak (DMP), marka gehienek aprobetxatutako audientzia tresnak eta datu iturriak (2 eta 3 txikizkako marka handi bakoitzeko).\nNire ustez, lehen urratsen datuen munduan hurrengo urratsak ikaskuntza automatikoa eta denbora errealeko optimizazioa iturri anitzetako datuen iturrietan oinarritutako automatizazioa dira. Barneko DMP eta audientzia kudeatzeko gaitasun handiak dituzten DSPak nabarmentzen dira lizitatzaile motako irtenbidea dutenekin alderatuta. Fortune 1000 konpainia handiak programatikoetan sofistikatuagoak direla ikusiko dugu eta DSPak lehen mailako hainbat datu irensteko egokitutako makina ikasteko tresna jabedun batekin egokitzen hasiko dira.\nFortune 1000 markak ere datu handiak harrapatzeko moduan heltzen hasiak dira - bezalako softwareak ezartzen Hadoop Kafka ahalik eta gehien eskuratzeko. Fortune 1000 marka hauek ere datu horiek baliatzea aztertzen ari dira beren bezeroak hobeto ulertzen laguntzeko, baita denbora errealeko "trigger" edo gertaeren bidezko kanal gurutzetako marketina hobetzeko. Marka handi asko jabego automatikoko ikaskuntza bereizten eta abantaila nabarmen gisa ikusten hasi dira.\nMarketin automatizazioa edo multimedia erosketa izan, ikaskuntza automatikoak aukera ugari eskaintzen ditu. Zoritxarrez, oraindik prezio altua dut eta izaera horretako proiektu bat aurrera ateratzeko behar den denbora garrantzitsua.\nAdTech-ek DSPekin gehiago batzen hasten direnean, kanpainaren datuak komunikatzen hobetu behar duten egoeretan aurkitzen dira normalean. Gainera, ikusleen irismena informazioa fortuna mailako marka handiek erabiltzen dituzten irtenbide ekosistemekin sinkronizatzen hasi beharko dute.\nGainera, ziurrenik UBX estilo gehiago ikusiko dugu API IBM, Adobe eta SAS tamainako plataformetatik merkataritza-hodei mota handiko plataformak jabedun edo 3-rekin konbinatzen dituzten atebideakrd festa DSPak eta audientzia datuen plataformak. Joera hori oinarritzat hartuta, ziur asko Adobe estiloko erosketa gehiago egongo dira 2017an zain egoteko. Enpresek erosketak egingo dituzte - DemDex eta TubeMogul-en Adobe erosketa bezalakoak DSP eta DMP bat gehitzeko beren tresna-kutxan.\nOrduan, zer esan nahi du horrek guztiak?\nBadirudi DSPetarako beste urte erronka bat dela QPS inpresioak gailuen arteko bideratzean, txostenetan, ikusgarritasunean eta bestelako funtzionalitate arloetan eragina duelako eta ezaugarri estandarrak bihurtzen hasten direlako. AdTech-en arloak daude, marka handiek DSP funtzionaltasunaren hurrengo olatua nola moldatuko den adierazteko. Merkaturatzaile gisa, hurrengoa ikusteko interesa dut.\nTags: iragarki-teknologiaadtechdatuak harrapatzeaDataeskaera alboko plataformadmpdsplehen alderdiaren datuakkomunikabideen erosketa\nIvan Roubtsov da Client Spectrum enpresako Marketin Zuzendaria - Enpresa Marketina Kudeatzeko irtenbideetan espezializatutako boutique aholkularitza enpresa. CMO gisa, Ivan arduratzen da Bezeroen espektroamarka baita haren inguruan marketin teknologiako ekosistema eraikitzea. Aurretik AdTech industrian lan egin du AdGear eta Acquisio bezalako enpresetan. Ivan AdTech-ekin erlazionatutako guztiaren jarraitzaile amorratua da.


Iratxe Jaio eta Klaas van Gorkum artistak dira. Batera lan egiten dute 2001az geroztik. Beren jardunean, egiletzari, kultura-identitateari eta ekoizpeneko hartu-emanei buruzko ohiko kontzeptuak aztertu eta zalantzan jartzen dituzte...\n2017 abuztuak 29\n"400 m" argitalpenaren aurkezpena\n2018 martxoak 7\npresentación libro 400m en bilbao\nLiburuaren hari nagusia izango da 2016an Iruña-Veleiako jatorrizko piezak Artiumen, Arte Garaikidearen Arabako Museoan, ikusgai jartzeko egin genuen mailegu-eskabidea. Asmoa zen lekualdaketa fisikoa zein kontzeptuala egitea, 400 metrokoa, Arkeologia Museotik piezok ekartzeko, hantxe baitaude gordeta gaur egun. Irakurketa eta interpretazioei bidea eman nahi genien horrela, faltsuaren eta benetakoaren arteko kontrakotasun horren gainetik, hain zuzen ere Artiumeko Azala Kreazio Espazioaren Proklama programaren zortzigarren edizioaren barruko "Mailegu-eskabidea" mintegian egin genituen irakurketa eta interpretazioei.


Milaneko abentura eta gibela plantxan - MAIDER ALZAGA\nMilaneko abentura eta gibela plantxan\nHasiera / Istorioak / Milaneko abentura eta gibela plantxan\nHan, Milan-eko Piazza del Duomo famatuaren erdian utzi zuen bere ekipaia ilusio eta konkistatzeko gogoz beterik. Bere promozioko ikasle hoberena bezala bekaduna suertatu zen Instituro Europeo di Design-en ikasketak jarraitzeko, baina berehala iragarriko zuen ez zuela askorako balio kutsu eta dirdirekin, forma eta ehundurekin jolasteak Andrea Incontri irakaslearen klaseetan. “Nork bere sormena adierazi behar du, baina helburua saltzea da” errepikatzen zien modaren etorkizuneko gazte horiei bera oraindik murduskatzera iristen zen hizkuntza hartan.\nBehetik hasiko zen bada, hasieratik, gailenduko zen estilo estetiko eta berritzaile bat sortzea lortu arte jostorratz eta hariari helduz. Erraza izango ez zela jakinaren gainean zuen, baina bertaraino iristea lortu zuen eta ez zuen aukera hori nola edo hala alferrik galduko. Beti izan zen emakume egoskor eta geldiezina. Gurasoek bere alaba ogibidean nola sartzen zen ikusi zuten. Etxeko lantegi zaharrean arduratuta behatzen zioten, non orduak eta orduak ematen zituen oihal, ehun, neurketa-zinta, guraize eta figuren artean; leku kaotikoa, ideia berrien sorlekua.\nBeraz,larruzko bota beltzak jantzi eta hiri hartako kaleetan zehar ibili zen atmosfera magiko harek inguratuta, moda diseinatzaile gorenen aparteko lan horien artean; lantegi haien dotorezia, antikuarioak eta Armani, Prada edo Gucci-ren bitxiak nagusitzen ziren erakusleihoak, moda atsegin duen edonorentzat benetako gurtza lekuak.\nBat-batean gosea sartu zitzaion, Ene! Gaztelania-Italiera hiztegia etxea utzi zuen eta bere italiera maila hain zen mugatua, nekez ematen zen ulertzera. Beste behin, saiatu beharra zeukan.\nAdin ertaineko hiru emakume zalaparta batean hitz egiten zeuden harategi batera gerturatu zen. Beira-arasa haragiz josita zegoen, haragi gorria zein zuria. Izter, saiheski, beso, solomo, azpizun… Baina berak gibela nahi. Gibela! Nola egin haiek uler zezaten?\nLehen saiakera linguistikoa tamalgarria izan zen. Keinuka ahalegin guztiak egin arren behin eta berriz, emakumea, bitartean, hotz-kamaran aurrera eta atzera zebilen haragi erretilu ezberdinak ateratzen, baina gibel arrastorik ez. Baliabide guztiak agortu ondoren eta azken ahaleginean, alkoholarekin erlazionatzea otu zitzaion eta… Prego! Fegato! La ragazza vuole fegato!\nDena prestatu zion, 3 euro izan ziren, eta dirua itzultzerakoan honakoa erantzun zion:\n– “Neskato, arrakasta izango duzu zuk”.\nBetirako geratuko zitzaion gogoan gordeta emakumearen esaldi hura.\nArmanierakusleihoakGucciMilanmodamoda diseinatzaileakmoda diseinuaPrada\nGanbara, Maider Alzagaren estudioa\n19 iraila, 2017


China Soft PVC Pencil Toppers fabrika eta fabrikatzaileak | SJJ\nArkatzak idazteko, marrazteko edo sorkuntza egiteko tresnak dira, PVCzko arkatz-gai leunak zure idazketa, marrazkia eta sorkuntza interesgarriagoak eta perfektuagoak egiteko tresnak dira. Haurrek ez ezik, helduek ere maite dituzte marka handi ospetsuek sortutako figura ederrak ...\nArkatzak idazteko, marrazteko edo sorkuntza egiteko tresnak dira, PVCzko arkatz-gai leunak zure idazketa, marrazkia eta sorkuntza interesgarriagoak eta perfektuagoak egiteko tresnak dira. Haurrek ez ezik, helduek ere gustuko dituzte Disney bezalako marka handi ospetsuek sortutako figura ederrak. PVCzko arkatz-leuna bigunak tamaina, forma eta kolore desberdinetako irudi polit hauek bihur daitezke. Promozio opari, oroigarri, dekorazio, publizitate eta abar gisa erabiltzen dira. PVCzko toppers bigun txikiek marka ospetsuen arima oso ondo iragartzen zuten eta arkatzak eta erabiltzailea ere babesten dituzte. PVCzko arkatz topa leun batzuek borragoma funtzioa dute. Erabiltzaileei idazketa, marrazkia eta edozein sorkuntza oso ondo garbitzen laguntzen diete, eta horiek perfektuagoak bihurtzen dituzte.\nBezeroen formak, diseinuak eta neurriak ongi etorriak dira. Fabrikako artelanak egingo ditugu zure onarpenerako laginak edo ekoizpena baino lehen, saiatu onena iradokizun profesionalekin xehetasunak erakusten eta biontzat negozio gehiago lortzeko ahalegina egiten.\nMotiboak: Die Struck 3D osoan, diseinuak eta tamaina pertsonaliza daitezke.\nAkabera: logotipoak inprimatu, grabatuak, laser bidez grabatuak eta abar\nMOQ: 500 pieza diseinu bakoitzeko\nAurreko: Hozkailu iman bigunak\nHurrengoa: PVC domina leunak


Gudariaren Agurra - Fernando Unsain - Nire Aitaren Etxea Defendituko Dut (Vinyl, LP, Album)\nPosted on 18.01.2020 18.01.2020 by Gogul\nLetting Go - Paul McCartney - Phasing Phun Volume 3 (1973-1976) (CD), Tjiccli - Esem - Serial Human (CDr, Album), Naughty Boy VIP - Nightwalker - Second Time Around (CD), Galt MacDermots First Natural Hair Band* - Galt MacDermots First Natural Hair Band (Vinyl, LP, Album, Drácula - Sandrão - Outra Dimensão (CD, Album), Concertino No. 1 (In Sol Magg.) Grave - Allegro - Grave, Staccato - Allegro, Bow Down Mister, Dexter - The Ws - Fourth From The Last (CD, Album), Jim Croce - Lovers Cross (Vinyl), Sygen / Ignoizer - Dubstep EP (File, MP3)\n8 thoughts on “ Gudariaren Agurra - Fernando Unsain - Nire Aitaren Etxea Defendituko Dut (Vinyl, LP, Album) ”\nNov 09, · eta eskuarekin defendituko dut nire aitaren etxea; eskuak ebakiko dizkidate, eta besoarekin defendituko dut nire aitaren etxea; besorik gabe, sorbaldik gabe, bularrik gabe utziko naute, eta arimarekin defendituko dut nire aitaren etxea. Ni hilen naiz, nire arima galduko da, nire askazia galduko da, baina nire aitaren etxeak iraunen du zutik.\nC.4 GURE AITAREN ETXEA Gure Aitaren Etxea (La casa del padre) X. Situada cerca del recinto histórico de la Casa de Juntas de Gernika fue construida con motivo del 50 aniversario del bombardeo de Guernica, en La escultura de hormigón de más de 6 toneadas de peso es una de las esculturas más representativas del escultor vasco.\n“Nire aitaren etxea Defendituko dut”. Zer etxeri buruz mintzo da Aresti? Joxe Azurmendik dio etxe literal bati buruz mintzo dela, Arestitarren baserriaz eta maiorazkuaz, hor nonbait kokatua, aita delakoaren etxea, aita propioarena. Azurmendik dionez, Arestiren imajinazioa konkretua da, azalpen orokor bati objetu konkretu bat ematen baitio.\nJun 21, · Nire aitaren etxea defendituko dut. Otsoen kontra, siketaren kontra, lukumiarreriaren kontra, defendituko dut nire aitaren etxea. Galduko ditut haziendak, soloak, pinudiak; galduko ditut korrituak.\nNire bide propioan galdu egin naiz, eta hurrengo pausua ematearen beldur izan naiz beti. Baina ezin dut hola jarraitu, nire burua ezagutu eta nire nortasuna deskubritu behar dut. Ez dizut minik eman nahi, badakizu maite zaitudala eta zure onura besterik ez dudala bilatzen. Horregatik egingo dut alde, ez naizelako egokia zuretzat.\nLa Lumière Blanche (Histoire) - The Mighty RAW - Power Rangers The Rock Album (CD, Album)\nAkishakar on Gudariaren Agurra - Fernando Unsain - Nire Aitaren Etxea Defendituko Dut (Vinyl, LP, Album)


[Galeria] Lezo da dantzaren Euskal Herriko hiriburua : Oarsoaldeko Hitza\n[Galeria] Lezo, dantzaren Euskal Herriko hiriburua\nEuskal Herri osoko 36 talde Lezon elkartu dira, dantzak duen egunik handienean. Euskal Dantzarien Biltzarrak eta Murixkak antolatu dute.\nEuskal Herriko herrialde guztietako dantzak ikus ahal izan dira.\nEuskal dantzen egun handiena da gaurkoa. Murixkak eta Euskal Dantzarien Biltzarrak elkarlanean antolatuta, Euskal Herriko Dantzari Eguna ospatzen ari dira gaur Lezon.\nGoizean, Goiko plazan, dantza emanaldia eskaini dute, eta ondoren Gurutze Santuaren Plazan Kantu Dantza egin dute.\nPlater nagusia, baina, arratsaldean izan da. Euskal Herri osoko 36 talde hurbildu dira Lezoraino, eta beren herrialdeetako dantzak erakutsi dituzte. Ehunka dantzarik eta ikuslek bete dute Karlos Saldise plaza eta haren harmailak.\nJaixkipe txarangak beste mota bateko doinuekin alaitu du emanaldiaren ondorengo momentuak. Dantzariek —eta beraiekin joandakoek— afariarekin berreskuratuko dituzte indarrak, Lezo Herri Eskolako aterpean. Ondoren, dantza gehiago: Laiotz taldearekin erromeria egingo dute.\nEuskal Dantzarien Eguna 2019


João Afonso kantautoreak kontzertua eskainiko du San Telmo Museoan\nJoÃ£o Afonso (1965-) musikari portugaldarrak kontzertua eskainiko du San Telmo Museoan. Pianoa eta ahotsa uztartuz, zuzenekoan, bere abestiak kantatzeaz gain, Zeca Afonso bere osaba izandakoaren kantak abestuko ditu. Azken hau Antonio de Oliveira Salazarren diktaduraren aurka idatzi zituen abestiengatik egin zen ezaguna. Bere kanten artean Grandola, vila morena abestia nabarmentzen da, 1974ko apirilaren 25eko Krabelinen Iraultza abiarazteko erabili zena.\nBaserriko sukaldearen erreprodukzio eszenografikoak ateak zabaldu ditu berriro\nSan Telmo Museoak museo zaharrean ikus zitekeen baserriko sukaldearen erreprodukzio eszenografikoa ireki du berriro erakusketa iraunkorrean. Gune honetan, euskal gizarte tradizional batean, batasun sozial eta ekonomiko gisa, euskal baserriak izan duen garrantzia eta bere errotze kultural eta ekonomikoa, nahiz garapena islatzeko helburuarekin sortutako ikusentzunezkoa aurkezten da.\nDonostiako konpartsako erraldoiek San Telmo Museoan hartuko dute atsedena Aste Nagusian\nAurtengo Aste Nagusian Itzurun konpartsako protagonista nagusiek San Telmo Museoan hartuko dute atsadena. Donostia Kultura Festak eta San Telmo Museoak antolatuta, bihar gauetik aurrera erraldoiak museoko klaustroan egongo dira ikusgai Aste Nagusiak dirauen artean. Harri kartoizko panpina erraldoiak San Telmotik egunero 18.30ean irtengo dira eta 21.00etan itzuli.\n'6 mila milioi Beste' erakusketaren azken bi asteak\nHasiera duen guztiak amaiera izaten du. Bost hilabetez San Telmo Museoan egon ondoren,6 milioi Beste aldi baterako erakusketak agur esango dio Donostiari hilaren 21ean. Bitartean, Yann Arthus-Bertranden eta GoodPlanet fundazioaren lana ikusteko aukera izan ez dutenek ondorengo bi aste hauetan zehar lana ikusteko parada izango dute gaueko 22.00ak arte.\nIruñeko Ganbera Abesbatzak Tomas Luis de Victoria musikagilea homenduko du ostiral honetan\nIruñeko Ganbera Abesbatza Donostiara helduko da ostiral honetan, hilak 12,Officium Defunctorum kontzertua eskaintzera. Emanaldiak Tomas Luis de Victoria (1548-1611) konpositorea homentzea du xede, musikagilearen heriotzaren 400. urteurrena ospatzen den urte honetan. Josep Cabrek zuzenduta, sei ahotserako obra hau Errenazimenduko musikako obrarik adierazgarrienetako bat da. Kontzertuan Quim Guerra baxoiak eta Patricia Gonzalez organujoleak hartuko dute parte.\nElena Barbe, Arantza Ezenarro eta Helena Orcoyen soprano donostiarrek kontzertua eskainiko dute San Telmo Museoan\nDonostiak talentua du, eta horrela islatuko du 72. Musika Hamabostaldiaren barruan antolatu den kontzertu honetan. San Telmo museoak Elena Barbe, Arantza Ezenarro eta Helena Oroyen soprano donostiarrak bilduko ditu, bestelako kontzertu bat eskaintzeko. Emanaldian Guridiren, Offenfachen eta Haendelen lanak abestuko dituzte, beste batzuen artean.\nData: Larunbata, 2011(e)ko maiatzak 21\nAdina: + 5\nElkarmenpekotasuna, Khenpo Chokey Gyaltsen\nData: Osteguna, 2011(e)ko maiatzak 19\nHitzaldia: Besteen ondarea\n9 orritik 8 orria (89 berri)


Blockchain Meet Up-a: Mito eta kondairak - Impact Hub Donostia\nBlockchain Meet Up-a: Mito eta kondairak\n2020/02/25 | 19:00 to 20:30 | Impact HUB Donostia\nBlockchain mito eta kondairak\nBlockchain Meet Up-a\n2020 urte hau hasi berri dugu eta ezin dugu Blockchain ezagutzaren alde lan egiteko aukerarik galdu. Hain interesgarria den kontzeptu hau, batzuek ondo ezagutzen dute, beste batzuek ez hainbeste, baina guztiek honi buruz noizbait entzun dute.\nHitzaldi hau aurreko azaroan egin zen Bitcoin, blockchain eta erronka berriak topaketaren bigarren atala da. Lehenengo topaketa honetan hurrengo galdera jarri genuen mahai gainean: Zer erronka eta erabilera berriak garatu daitezke?\nOraingo honetan, pauso bat haratago joan nahi dugu eta gaur egun Blockchain teknologia honek benetan dituen aukerak zeintzuk diren ulertu.\nTopaketa honetara hemen eman dezakezu izena.\nItxaropen eta erronka handiak\nAzaroan izandako lehenengo topaketaren ondoren, komunikazio kanal bat sortu zen partaideek Blockchain eta bere erabileren inguruko ardurak besteekin partekatzeko eta ideiak eta ikuspegiak ematen jarraitzeko. Honekin eta gure informazio bilaketa jarraituarekin, Blockchain kontzeptua itxaropen eta erronka handiek inguratzen zutela ikusi genuen. Baina, noraino da egia Blockchain teknologiari buruz esaten den guztia?\nDesinformazio handia dago Blockchain teknologiaren inguruan. Egunero blockchain berriei eta arazo ezberdinak konpontzen dituzten proiektu berriei buruz entzuten dugu. Baina egia Blockchain arazo teknologiko guztietarako soluziobide unibertsala ez dela da, eta ez dago horretarako diseinatuta ere. Horregatik, puntu honetatik abiatuta eta Blockchain gure garapen teknologiko eta sozialerako daukan garrantzia nabarmenduz, materia hau hobeto ezagutzea beharrezkoa dela deritzogu.\nZer egingo dugu hitzaldi honetan\nTopaketa honen helburua Blockchain kontzeptuaren oinarrira itzultzea da eta teknologia honen oinarriak esertzea. Teknologia osatzen duten kontzeptuak errepasatzen eta orain arte izan duen hedapena ezagutzen, hortik aurrera, gaur egun benetan izan ditzakeen erabilerak ulertzeko eta etorkizunerako ikuspegi argia izateko.\nImpact Hub Donostiatik ideia disruptibo eta berritzaileak proposatzen diren komunitate bat sortu nahi dugu, gure buruak astintzen eta ikuspegi berriak eta aukera berriak garatzen dituztenak. Teknologia hau guztion eskura jartzeko eta gure bizi kalitatea areagotzeko eta gero eta independienteagoak izateko.\nHorregatik, galdesorta txiki hau betetzera gonbidatzen zaitugu, teknologia honen inguruan dauden ardurak ezagutzeko eta hau eta hurrengo topaketak modurik eraginkorrenean antolatzeko. Meet Up plataforman gure Blockchain en Donostia taldera gehitu zaitezkeela gogorarazten dituzu berri guztien berri izateko\nNoiz: Otsailak 25 asteartea, 19:00retatik 20:30etara.\nNon: Impact Hub Donostia, Tabakalerako hirugarren solairua.\nSarrera: Dohainik, izen-ematearekin.\n2020/02/25 | 19:00 to 20:30\nUpdated on 30 urtarrila 2020


"Jendearentzat bozgorailu izateko joaten gara kanpora" - Nafarroako Hitza “Jendearentzat bozgorailu izateko joaten gara kanpora” – Nafarroako Hitza\n“Jendearentzat bozgorailu izateko joaten gara kanpora”\n2019, apirilak 12 Elkarrizketak 260\nIruñera ekarri du Ana del Paso kazetariak (Madril, 1961) Reporteras españolas, testigos de guerra bere liburua (Debate, 2018). Euskal Herriko hainbat emakumezko kazetarik ere hartu dute hitza lan horretan. Haien lana ikusgarri bilakatu nahi izan du egileak, nazioarteko berriemaile gisa hamaika hedabidetan duen esperientziatik abiatuz.\nEmakume kazetariei eman diezu hitza. Bazen garaia?\nEgia da orain badela mugimendu bat emakume kazetarien artean, baina ni duela bost urte hasi nintzen liburua prestatzen. Ez dut egin liburua orain dagoen mugimendu horren harira, edo emakumeak modan garelako. Izan ere, modan egote horrek gogaitzen nau. Egia da Martxoaren 8ko bultzada nabarmena izan dela emakume kazetarien artean, baina anitz dago egiteko, oraindik ere. Uste dut badela garaia emakume kazetariok jendaurrean salatzeko denok jasan ditugun jazarpenak, bertzeak bertze, lan esparruan.\nUrrats hori egitea zaila da oraindik ere?\nNik uste dut falta zaigula hainbat urrats egitea. Ez da nahikoa karrikara ateratzea soldatetan berdintasuna nahi dugula aldarrikatzeko; lan esparruan sufritzen dugun jazarpen hori ere salatu behar dugu. Harago joan behar dugu.\nOrriotan erran du June Fernandez kazetariak feminismoak kazetaritza kultura osoari eragin beharko liokeela; ados zara?\nBai. Baina oraindik ere urrun garela uste dut. Iazko Martxoaren 8tik zer aldatu da emakume kazetariontzat?\nEz duzu aldaketarik sumatu?\nKarrikak bete ditugu emakumeok; eta emakume kazetariok ere bai. Baina hasitakoari azkena ematea falta zaigu. Ez dut sumatu gure lan esparruan aldaketarik eragin duenik karrikan egindako protesta horrek. Mobilizazioek ekarri beharko lukete, adibidez, soldata berdintasuna, eta hori gertatzen ez bada, salatu beharko genuke. Ez da erraza, prekaritateak jotako sektorea baita kazetariona, eta anitzek lana galtzeko beldurra dute. Mobilizatzeko dugun gaitasunak emaitzak eman behar dizkigu, oraindik ere.\nPrekaritate horrek nola eragin dio lanbideari?\nHainbat elementu jarri behar dira mahai gainean. Emakumeoi gertatzen zaigu hedabide patriarkal eta matxistentzat ez garela behar bezain on gu kanpora bidaltzeko, nazioartean sor daitezkeen gatazka armatuen berri emateko, adibidez. Aldi berean, inor ez bidaltzea erabakitzen dutenean, eta tokian dauden kazetari freelance-ak erabiltzen dituztenean, berdin zaie gizon edo emakume izan; haien bizitza arriskuan jartzen dutela berdin zaie, eta prezio irrigarriak ordaintzen dizkiete egindako lanagatik. Zinismoa erakusten du jarrera horrek. Lantaldean joateko gogoz diren emakumeei ez diete aukera ematen, garestiagoa delako baina baita patriarkatuaren paternalismoaren ondoriz; tokian daudenei, berriz, miseria ordaintzen diete lan egiteagatik.\nOraindik ere zailagoa da emakume kazetarientzat horrelako lanak lortzea?\nUste dut egoera aldatzen joan dela. Orain 70-80 urte dutenen artean, adibidez, Maruja Torresek erran izan dit denetarik egin behar izaten zuela erredakzioan, nagusien baimena lortzeko kanpora joateko; haserretu behar zuen, kolpea eman mahaian, joan ahal izateko. 50 urte inguru ditugun nire belaunaldikoak hagitz txaplatak izan garela uste dut, behin eta berriz eskatu dugu, eta lortu dugu, azkenean. 40 urte ingurukoen belaunaldikoek uste dut aprobetxatu ahal izan dituztela aurrekoek egindako urratsak. Hainbat arazo ez dira desagertu, eta borroka egin behar dute, oraindik ere, kanpora joateko, baina egin dira urratsak.\nHamaika txokotan aritu zara. Anitz aldatu da lan egiteko era?\nBaietz uste dut. Bada, halere, aldatu ez den zerbait, eta nik hori jarriko nuke erdigunean: irakurleari kalitatezko informazioa eskaini behar diogula beti. Horrek izan beharko luke gure helburua, beti. Kazetarion betebeharra da informazioa dagoen tokian egotea. Siriaren gisako herri batean, miresgarria da hango kazetariek egiten duten lana; haiek, gainera, ez dute alde egiteko aukerarik, guk bezala. Baina guk ere egon behar dugu han.\nEmakume kazetariak egon badaude; isilpean gelditzen da haien lana, anitzetan, ordea?\nGutxiago nabarmentzen gara emakumeok. Ez dugu protagonista izatea maite. Gizonen egoa handiagoa izaten ohi da. Hollywoodeko filmek utzi diguten iruditeria ere hor dago, eta horietan gizon altu, kementsu eta ausartak dira gerra berriemaile. Emakumeok, oro har, ez dugu nabarmentzea maite. Gure lana istorioak kontatzea da, eta hori da asetzen gaituena. Gure lana ongi egiteak. Jendearentzat bozgorailu izateko joaten gara joaten garen tokietara. Baina orain zaila da. Ez gaituzte bidaltzen. Europan gertatzen ari den eskuin muturraren gorakadak kezkatzen nau, eta uste dut gizarte osoak kezkatu beharko lukeela. Baina ez dugu horren berri ematen modu sakon batean. Gabeziak badira.\nAnitz hitz egiten da trantsizioaren garaiaz, baina informazio askatasunak, adibidez, gabeziak baditu, mugak baditu. Espainian, adibidez, ustelkeria ez da behar bezainbertze jorratzen. Eta nekez lortuko duzu herri demokratiko bat kazetariei mugak ezartzen badizkiezu. Hagitz arriskutsua da. Kazetariok ere badugu zer aldatu. Argi izan behar dugu gure lana dela kritiko izatea, eta boterea zalantzan jartzea; ez babestea.\nIrudia: Ana del Paso / Foku


Sprinter New Generation trenen probak Holandan\nCAF Signalling > Berriak > Uncategorized @eu > Sprinter New Generation trenen probak Holandan\nArgitaratua: 26 urtarrila, 2018 19 abendua, 2019 Egilea: ElGestor\nJoan den urriaren 19an CAFen lehenbiziko NS-Sprinter trenak entregatu eta aurkeztu ziren Holandan. Guztira 118 tren izango dira, eta lehenbizikoak proba eta homologaziorako entregatu ziren. Trenez bidaiatzen duen bidaiari kopurua gora ari da egiten Holandan. Hori dela eta, NSk 2.500 milioi € baino gehiago inbertituko ditu Sprinter berrietan, Intercity berrietan eta bere tren flotaren modernizazioan. CAFen 118 Sprinter horien eskaria, Holandak mugikortasun iraunkorrean eta irisgarritasunean duen mailari eusteko helburua duen eskala handiko inbertsio programa horren barruan dago.\nBidaiariek eroso bidaiatuko dute erabiltzaileen desioak beteko dituzten Sprinter berrietan: tren gardena, irekia, erakargarria eta energiaren ikuspegitik eraginkorra, wifia, gurpildun aulkietan doazenek ere erabili ahal izango dituzten komunak, korronte hartuneak, USB karga puntuak, bizikletak eramateko guneak eta sarrera erosoa unitateetan.\nTren horiek CAF Signalling teknologia daramate, Auriga OBS sistema, hain zuzen ere, hau da, 1. mailako eta 2. mailako ERTMS ekipo enbarkatua, Holandako ATB sistema nazionala ere barne hartzen duena.\nProba eta homologazio epealdi horiek CAFek Beasainen duen lantegian hasi ziren 2017ko otsailean. Ondoren, zenbait proba dinamiko egin zen Txekiar Errepublikan dagoen Velim proba eraztunean eta, amaitzeko, urrian, proba dinamikoak hasi ziren Holandan. Proba horiek amaitu ondoren, ziurtagiriei eta homologazioei dagokien beharrezko dokumentazio guztia entregatu da, urte honetako apirilean aurreikusita dagoen martxan jartzeko baimena lortzeko.\nAurreikusitakoa betetzen bada, 2018. urtearen amaieran hasiko da bidaiarientzako merkataritza zerbitzua eskaintzen.\nEtiquetadoERTMS N1 y N2,Holandan,Tren horiek CAF Signalling teknologia daramate\nCAF, ETS eta Euskotrenen arteko akordioa, azken belaunaldiko trenbideko teknologiaren garapenerako eta ezarpenerakoCAF SIGNALLINGEK BLAU BERRIA INSTALATUKO DU, BUÑOL-UTIEL TARTEAN


Iris Orosia Campos Bandres: «Hizkuntzen mugek ez dute zertan bat egin muga politikoekin» | Bizigiro | Berria\nATZEKOZ AURRERA. Iris Orosia Campos Bandres. Aragoieraren ikerlaria\n«Hizkuntzen mugek ez dute zertan bat egin muga politikoekin»\nAragoieraren egoera ez da erraza: hiztun sakabanatuak, araudi lausoa, administrazioen borondaterik eza... Baina Campos baikor dago, eta azken bost urteetan lortutako aurrerapenak goratu ditu.\n2016ko abenduak 29\nZaila da zehaztea zenbat hiztun dituen aragoierak; 20.000 inguru dituela diote zenbait iturrik. Iris Orosia Campos Bandres ikerlariak (Huesca, Espainia, 1989) hizkuntza horren gainean hitz egin du berriki Gasteizen, Oihaneder Euskararen Etxean, Hitz adina mintzo zikloaren barruan. Camposek zehaztu du hiztunak bitan banatzen direla, oro har: batetik, hiztun berriak, Zaragozan, Huescan eta herri handietan; eta, bestetik, hiztun zaharrak, Pirinioetako ibarretako herri txikiagoetan. Hizkuntza modu ofizialean ikastea ez da erraza, ordea. Aste hasieran, PSOEk eta Chunta Aragonesistak salatu dute hizkuntza eskoletan ez dela aragoiera irakasten.\nAragoiko hizkuntza eskola ofizial batek aragoiera ez eskaintzea egoeraren isla izan al daiteke?\nAdibide bat izan daiteke, bai. Orain arte, aragoiera ez da hizkuntz eskola bakar batean ere irakatsi.\nDerrigorrezko ikasketetan presentzia ba al du gaur egun?\n1997-1998ko ikasturtean pausoak eman ziren, eta, 2007an, LOEk apur bat gehiago landu zuen. Dena dela, irakastearen erabakia ikastetxeei dagokie; hots, zuzendaritza taldeak erabaki dezake aragoiera sartzea edo ez; eta, baiezkoa izanez gero, nola txertatu: hezkuntza sistema elebidun batean, eskolaz kanpoko ekintza gisa, edo beste nolabait.\nInoiz garatu al da ele biko sistema, gaztelerarekin batera?\nEz, inoiz ez da halakorik gertatu. Ikastetxearen borondatearen araberakoa da, eta ez dute ildo horretan lan egin.\nLegeak ez ditu halakoak bermatzen?\n1997an hasi ziren gaiari arreta jartzen, aragoiera eta katalana ere ofizialak izan zitezen. 2009ra arte ez zen onartu Aragoiko Hizkuntzen Legea; ez zituen hizkuntza ofizialtzat hartzen, baina nolabaiteko bermea eman zien. Legea onartu zen, baina ez zuten diruz hornitu.\nZein da egoera oraintxe?\nGobernu aldaketarekin, PPk legea aldatu zuen. Izendapen berriak asmatu zituen, katalana hitza ez aipatzeko. «Ekialdeko eskualdeko berezko hizkuntza aragoiarra» izendatu zuen katalana, Lapao siglekin. Aragoierari «Pirinio eta pirinioaurreko berezko hizkuntza aragoiarra» esan zion: Lapapyp.\nZer esan nahi du horrek, kokapen geografikora mugatzea?\nHizkuntzari bere izena ukatzen diote. Hori ez da berria. Erkidegoaren araudian ere hori gertatu da, urteetan. Batetik, zerbait aipatzen ez bada, desagertu egiten da; bestetik, errezeloa diote Aragoiko katalanari katalana esateari. Hizkuntzen mugek ez dute zertan bat egin muga politikoekin; gure politikariek ez dute barneratua hori.\n2009ko legeak aragoiera arautzeko akademia aurreikusi zuen, baina ez da erabat garatu.\nAragoiera arautzea gai konplexua da. Egun, aragoiera estandarra izateko hiru proposamen daude, baina hiztun zaharrek ez dute beren burua identifikatuta ikusten eredu horietan. Konponbide asko daude mahai gainean, baina, oraindik ere, ez da egoera konpondu.\nNor dabil, gaur egun, aragoiera sustatzen?\nHiztun berriak ari dira normalizazio lan handiena egiten, kultur elkarteen bitartez: irrati saioak prestatzen dituzte, kirol jarduerak, hizkuntza irakasteko eskolak... Hiztun berriak eta zaharrak elkartzeko saioak egin izan dira, baina ez da lortu komunitate bateratua izatea.\nHizkuntzaren transmisiorik ba al da belaunaldien artean?\nUnescok adierazi du belaunaldien arteko transmisioa galdu egin dela. Ordea, leku batzuetan hori gertatzen da, modu oso batean ez bada ere. Egoera penagarria da. Ume batzuek jaso dute, baina gazteleraren eragin handiarekin dagoeneko. Bestalde, hiztun berrien artean ikus daiteke transmisioa.\nZer egin behar da aragoieraren etorkizuna bermatzeko?\nGiltzarri diren hiru eremu daude: hezkuntza, administrazio publikoa eta hedabideak. Aragoieraz egiten duen biztanle batek ez du inolako erreferenterik. Aragoiera ikasten duten umeak ezin dira inorengan islatuta sentitu: gehien jota, aitona-amonengan, edota, onen-onenean, gurasoengan.\nEgoera iluna dela ematen badu ere, baikor zaude etorkizunera begira. Zergatik?\nAragoieraren urrezko aroa XIV. mendea izan zen: Erreinuko hizkuntza ofiziala zen orduan, besteak beste. Egungoa bigarren urrezko aroa dela uste dut. Duela urte eta erdi, Hizkuntza Politikako Zuzendaritza sortu zen, eta lan handia egiten ari da. Egun, Huescako kaleen izenak bi hizkuntzetan daude, baita Zaragozako leku batzuetakoak ere. Duela hiru edo lau urte, pentsaezina zen hori. Aurrerapausoak ematen ari dira, eta aukera asko ditugu aurrean.


Martxan da Azpeitia eta Urrestilla arteko bidegorriaren Landetako zatia egiteko lehiaketa publikoa - Azpeitia - uztarria.eus\nUztarria.eus 2020-06-12 18:05\nBidegorriaren azken zatia egitearekin batera, "trafikoaren ordenazioa hobetzeko hainbat aldaketa" ere egingo dituzte. Hori dela eta, GI-2635 errepideak noranzko bakarra izango du Landeta hiribideko bidegurutzetik aurrera, Urrestillako noranzkoan. Horrez gain, autobus geltokiak ere egokituko dituztela aurreratu du udalak.\nAzpeitiko Udalak martxan jarri du Azpeitia eta Urrestilla arteko bidegorria erabat bukatzeko falta den Landetako lotunea egiteko obren lehiaketa publikoa. Erakundeak azaldu duenez, lotunearen inguruko proiektua inguruko bizilagunen, enpresen eta ostalarien iritziak kontuan hartuta osatu dute.\nAitor Bereziartua Hirigintza zinegotziaren hitzetan, bidegorriaren lotunearen eremua "gune konplikatua" da, eta horregatik izan dituzte kontuan inguruan bizi edo lan egiten duten herritarren iritziak: "Trafiko askoko gunea izateaz gain, bizilagunak, enpresak zein tabernak eta jatetxeak biltzen dira gune oso txikian, eta denen iritziak kontuan izan ditugu azken proiektua egiteko. Hilabeteetako lanarekin eta bilera askorekin osatu dugu proiektua, eta orain, epe motzean gauzatuko delakoan gaude". Bidegorriaren lotunea GI-2635 errepidearen ondotik egingo dute, okindegi zaharraren aurretik kiroldegiraino, Bijota dendaren aurreko espaloitik igaroz. Azpeitia-Urrestilla bidegorriak hor egingo du bat herriko bidegorri sarearekin.\nUdalak azaldu duenez, bidegorriaren lotura egitearekin batera, "trafikoaren ordenazioa hobetzeko hainbat aldaketa" ere egingo dituzte. Hori dela eta, GI-2635 errepideak noranzko bakarra izango du Landeta hiribideko bidegurutzetik aurrera, Azpeititik Urrestillako noranzkoan. Horrez gain, autobus geltokiak ere egokituko dituztela aurreratu du udalak. Hain zuzen, Landeta hiribidean egokituko dituzte autobus geltokiak, Mendizabal jatetxearen parean. "Autobus geltokiak egokitzeaz gain, arriskutsua den bidegurutze horri ere irtenbidea eman nahi izan diogu, eta noranzko bakarrekoa izango da obrak egin ostean", adierazi du Bereziartuak.\nObrek 227.810 euroko hasierako aurrekontua dute, eta proposamenak aurkezteko epea uztailaren 6ra arte izango da zabalik. Obrak lizitatu ostean, lanak egingo dituen enpresak hiru hilabeteko epea izango du obrak amaitzeko.


Pier Paul Berzaitz — Euskal kultur erakundea\n''Hizkuntza edo kantua kutxa batean ezartzea hamar gakorekin, azken aterabidea da''\nPier Paul Berzaitz (1951, Muskildi, Xiberoa) kantari eta autore ezaguna da. Bere kantuak idazteaz eta musikatzeaz gain, pastoralak ere baditu sortuak. Azken urteetan, ikusgarri potoloak ere muntatu ditu. Amaiur da azkena, Amaiurren (Nafarroa) uztailaren 21ean estreinatua, bertze bi emanaldi eskaini aitzin, Mauleko gazteluan, abuztuaren 10 eta 11n.\nTtipitan, sekula pentsatu ote duzu kantari aterako zinela egun batez?\nAgian kantari ez... Familian ez ziren kantore egile, ez kantari, aitaren aldetik ez. Amaren eskualdetik, bertzerik da. Amak dio Irlandatik norbait jina zela, aspaldi, egur egitera; Altzükün ezkondu, eta haren arrasemea izan zitekeen gure amaren aita. Omen gizon hura musikaria zela. Kantuaren gustua elizan hartu dut, baita San Antoniko kaperan egiten ziren beiletan, han baitut entzun kantatzeko eta mintzatzeko molde berri bat lehen aldikoz: Xiberoko partean da, baina aspaldiko usaian manexak anitz gurutzatzen ziren han. Musikan, osaba bat bagenuen Luzenac herrian sasoia egiten zuena talko harrobietan. Handik beti opari bat ekartzen zigun guri, haurrei, eta behin eskusoinu ttipi bat eskaini zidan. Amak ikusi zuen hartan gustu banuela. Bertze osaba batek, berriz, mandolina ekarri zidan Ameriketatik. Mauleko kolegioan ere musika erakusten zuten. Pianoa ikasi nuen enetako doia, baina pianorik ez zenez hemengo etxeetan, klarinetea jotzen ikasi nuen. Horrela, soldadugoan musikan aritzeko ahala eta zoriona ukan dut urte batez.\nKantan eta musikan, zer heinetan da jitea, eta zer heinetan transmisioa?\nGaraian, euskal kantua ez zen orain bezain indartsua. Kantu xahar guti ikasten genuen. Kantuz aritzeko ene tirria horren sustrai, frustrazioa da.\nGaraian, euskal kantua ez zen orain bezain indartsua. Ezteietan, bestetan edo gure auzoko ostatuan ere entzuten zen bai, zerbait. Baina kantu xahar guti ikasten genuen. Eskolan eta kolegioan batere ez. Alta, apezak euskaldunak ziren... Kantuz aritzeko ene tirria horren sustrai, frustrazioa da. Gu, laborari semeak, ez ginen, kolegioan, bertzeak bezala bezti. Euskaraz ari ginen gure artean, eta zokoratuak ginen. Ez gaiztoki, baina adin horretan, gauzak barnetik hartzen dira. Pauera joan nintzelarik unibertsitatera, bertzerik zen!\nGainera, 68ko sukar hartan iragan dituzu ikasketak...\nBai, eta bizpahiru euskaldun, euskaraz kantatu beharrez plantatu ginen. Analisia ttipiko ideia genuen euskarazko kantuekin, gainera Beatles eta Rolling Stones taldeen diskoak berdin-berdina entzuten genituen! 1971an jin zen halako errebelazio ttipi bat, Urdiñarbeko plazan, besten karietan egin zen "Festival de la chanson basque moderne"... Zer titulu polita! Han ikusi nituen Laboa, Irigarai, Artze... Zerbait piztu zen. Ene aterabiderik seguruena hura zela pentsatu nuen. Hortik berehala Beñat Sarasola ezagutu nuen... Bide, frustrazio berdintsuak genituen biek! Eta horretan segitu dugu. Ez zait sekula dolutu, ikusiz, gainera, euskarak zer bide egin duen. Ederra, plazara, mundura, Etxeparek zion bezala. Hori haur denboran ez baitut nik ikusi, garaipen ttipi bat bezala hartzen dut.\nKantuaren garaipen ttipi bat ere izan da?\nBeti pentsatu dut artearen bidez bizi den herrialde bat ez dela hilzorian.\nBai, kantuak eta poesiak, agian dantzak ere bai, eman dute jantzi ederra. Ildo ederrik izan da euskal kantagintzan, hainbeste kantu, autore, genero diferente! Pauen bizi bainaiz gaur, kanpoko jendeak zer aberastasuna, sorkuntza, kemena sentitzen duen erran dezaket. Musikari lagun bat, Lurdesekoa dena, beti harritzen da gazteek ematen duten indarraz! Alta, nik beti erran nezake hila dela, edo ez dela aski... Baina beti pentsatu dut artearen bidez bizi den herrialde bat ez dela hilzorian. Ez da baitezpada aski, baina arterik ez bada, eskas da, eta sendi da.\nArteak berekin garraiatzen du nortasuna?\nBistan dena. Jakinez, gainera, artea botatzeko gure hizkuntza dugula. Euskarak gaituela euskalduntzen, eta jendeak elkarrengandik hurbiltzen. Ez da separatismoa, berotasuna baizik, familian bagina bezala mundu idor eta gogor honek inguraturik. Hizkuntzak gaitu hurbiltzen eta hobetzen.\nZergatik ukan duzu, egun batez, sortzearen beharra?\nBeñat Sarasolak beti erraten zidan Xiberoko kantagintzan egon behar nuela, egarria bazela; errepertorio bat eginez, bazela zerbait egitekoa hor. Gainera, hortik gutira, Benito Lertxundik ere Xiberoko kantuak hedatu zituen. Nik, garai hartan, gauza berri zerbait pentsatu nahi nuen; Beñatekin hainbat errebelde ginen, eta hori osoki bizi nahi nuen. Beraz, ez nezakeen ikus ene bidea Maitia nun zira kantatuz, beste barneko gar hori errauts geratuz. Halako batasuna izan zedin nahi nuen, eta gure kantagintza berriarekin eta estiloarekin, hobeki sentitzen nintzen.\nKantariak gauzak aldarrikatu behar ditu?\nKantagintza gauza indartsua da. Gizarte baten egoera berezia salatzen du, lekukotasuna da.\nOrain adinean sartzen ari bainaiz, kantagintza gauza indartsua dela pentsatzen dut. Gizarte baten egoera berezia salatzen du, lekukotasuna da. Kantariaren, gizadi baten bihotza entzuten ahal dugu. Horretako, Guk taldeko kantu berri horiekin, militantzia segurua bazen.\nGuk taldearekin, bazterrak inarrosi dituzue...\nPixka bat, bai... Euskal Herriaren alde, baina herrian bizitzea posible zela ere aldarrikatzen genuen. Herri huste handiak baziren, barnealdean. Beñat Sarasolari pena handia ematen zion horrek, eta beti erraten zuen probatu behar zela hemen bizitzea posible zela; kanpoko salda ez zela baitezpada hemengoa baino hobea. Hor bai, zerbait zentzu atzematen nion gure lanari. Baina kantu batek zer indarra duen... Begira Bereterretxen kantua, nola, sei mende berantago, jendeak, gazteek kantatzen duten, dozena bat kopla segidan gogoz! Kantu bat, ontsa egina bada, gizadiak edo herriak beregain hartzen baldin badu, betiko da. Mikel Laboaren Txoria txori bezalako kantuak unibertsalak dira. Eztitasun bat badute, filosofia bat. Txoria txori entzun orduko, istanteko Urdiñarbeko plazara banoa, 1971. urtera, eta Laboa ikusten eta entzuten dut kantatzen. Nor zen han, egun hartan, plazako zer lekutan... dena gogoan dut. Kantuaren indarra da hori.\nEta zuk, Baratze bat sortu duzu...\nHein batean lortu izan dut zerbait, bai. Kostaldean, emakume xahar batek kontatu zidan, alabaren ezteietan Baratze bat entzunik, zer negarrak atera zitzaizkion... Kantu batek mementoan ematen du indarra, eta emozio hori luzatzen du gero. Hainbertzetaraino non, emozio hori ez den, batzuetan, sekula galtzen.\nNahiz eta kantu ezagun horiek arrisku handia duten: nolanahika kantatuak izatea...\nAutoan frantses irratiko emankizun bat entzun nuen behin, kazetaria Donibane Garazin zen. Ostatu batean, Txoria txori kantuaren hitzak baziren idatzirik. Hango etxekoandreak Espainiako kantu bat zela erran zuen, ez zekiela xuxen nongoa, eta kazetariak galdegin zion "Hegoak ebaki banizkio" esaldiak zer erran nahi zuen... "Hegoa... c’est le vent du sud ! " erantzun zion. Ez dakit Joxean Artzek hori entzuten ahalko duenez... Bihotz handia duenez, barkatuko dio, baina... hori da krimen ttipi bat, hala ere! Errugbi partidu batean Txoria txori nolanahika kantatzen badute, agian hori hobe zoko batean usteltzera uztea baino. Ez dut sobera integrismo sentimentalik. Kantua tresna ere da, azken finean.\nAzken urteetan, ez ote da zure mezua gehiago mestizajearen inguruan?\nEgia da... Adinak ekartzen ditu, agian, horrelako aldaketak! Beti pentsatu dut Euskal Herria gure herria dela, eta egoera gaitzetan izan delarik, uste dut hori salatu behar zela. Ene belaunaldiak muga zorrotza eta bortitza ezagutu du, gaur ez dena gehiago. Aldaketa hori ikusirik, bi alderdietako gizartea hats gehiagorekin bizi dela uste dut, nahiz eta oztopo batek beste bat deitzen duen. Baina ez ditugu beti gauza berak erabiltzen ahal. Ene mezua litzateke, gehiago, elkarrekin bizitze hori, eta ez dezagun pentsa munduko handienak eta hoberenak garela, ezi mundua zabal baita... Euskal Herria bai, baina besteekin ere posible da bizitzea, zabaltasun hori indartsua izaten ahal da. Nortasun berezi bat ez du galarazten, baizik eta aberasten.\nEz da euskararen galtzeko arriskurik, bidean?\nBeti bada hori, baina hizkuntza edo kantua kutxa batean ezartzea hamar gakorekin, azken aterabidea da. Euskaldun ez den batek ikusten badu gure lanak, gure hizkuntzak, gure ikusmoldeak ez duela sekula hunkitzen ahalko, kontra aterako da. Aldiz, gauza hori zabala uzten badugu, kanpokoak ikusten badu hor libertate bide bat, emantzipazio bide bat, integrazio bide bat, aberastasun zerbait, hurbilduko da, eta guk ere zerbait irabaziko dugu. Euskaldun ez denak ere agian euskara salbatzen ahalko du.\nGuk taldeak zentzurik ba ote luke 2012an?\nAipatu ditugun eskema batzuk agian historian sartu dira. Ez dut hainbertze jende ikusten etxetik joaten, erran nezake geroz eta gehiago alderantzizko bidea egiten ari direla. Kapitulu hori ez dut berdin sentitzen. Euskal Herri baten ideia hori ere ez. Hobeki sentitzen dut gure herria izan dadin zabalagoa; hobeki erakutsiz kanpoko jendeari gure zabaltasuna, ez eta ezin hunkituzko diferentzia. Hobeki ikasi behar dugu elkarrekin bizitzen, euskaldun ohiduran. Hizkuntzaren afera izan da gure eskema berezia, baina hobe euskararen kontra direnei, edo ez dakitenei, gogoa ematea, etsai bihurtzea baino.\nZabaltasuna, elkarbizitza... Alta, sekulako konfrontazioa hautatu duzu gaitzat Amaiur zure ikusgarri berriarendako...\nSinbolo aldetik, beti pentsatu dut, beti entzun dut familian ere, Nafarroa zela Euskal Herriko bihotza.\nEgia da... Amaiur zauri bat izan da, Nafarroako erreinuaren azken hatsa baita. Amaiurren nafarrak baziren, garaztarrak barne; xiberotarrak ere baziren, Mauleko gazteluko kapitainaren familiako bat han hil zen, adibidez. Biarnokoak ere baziren, Albreten familiako gudari anitz... Orokorki, ez zen euskaldunen afera bat izan soilik, baina egia da sinbolo aldetik, Nafarroak galdu duela garai hartan, hamar mendez ukan zuen askatasuna eta erreferentzia. Nahiz eta historia zale handia ez izan, badakit nola Nafarroa zen herri oso librea, lau edo bost hizkuntza mintzo ziren, provençal iduriko bat barne. Oraindik ere, Lizarrako eskualdean, familia zenbaitek Biarnoko okzitaniera mintzo dute, nola zen erregea Henrike II. Albretekoa. Jende anitz joan da bide horietan, judu anitz ere bazen. Lur zabala eta aberatsa zen, irekia ideia berriei. Penagarria izan da, ene iritziz, gibel joan delakoz Gaztelaniaren menpean. Baina hori, beste moldez ikusten dute batzuek, eta errespetatzen dut. Gaur egun ere, nafar zenbaitek ikusten dute Nafarroako zauri hori, batez ere galdera hau: gipuzkoar eta bizkaitarrak non ziren momentu hartan? Eta historiak dio Espainiako erregearen alde zirela... Euskal Herria ez baitzen gaur bezala egina, toki horietan libertate anitz nahi bazuten, gerla bat sortzean, Espainiako erregearen alde izan behar zuten. Hala ere, uste dut jendearen barruan, inkontzienteki bada ere, beti zerbait gelditzen den horretaz. Bost mende, luze da, baina ber denboran hor berean da... Sinbolo aldetik, beti pentsatu dut, beti entzun dut familian ere, Nafarroa zela Euskal Herriko bihotza. Gaur egun, euskara galdu dela Nafarroa hegoaldean ikusteak penatzen nau. Aldiz, euskalduntasun hori, gehiago ikusten da Gipuzkoan, edo Bizkaian. Denetan balitz, hobe!\nZergatik momentu zehatz hori hautatu ikusgarria egiteko?\nHori Amaiurko jendearen galdea izan da. Herri hori ez nuen baitezpada ezagutzen. Lauaxetaren poema bai entzuna, Amaiur gaztelu baltza. Banakien Euskal Herriko toki berezia zela. Duela bizpahiru urte, kantaldi baten ondotik, herritar batzuk jin zitzaizkidan, erranez 2012an Nafarroako anexioaren 500 urteak beteko zirela. Amaiurren zerbait berezi egin nahi zuten horren kari. Lehen ideia pastorala egitea izan zen. Haiekin mintzatzean, erran nien hobe genuela pastorala xiberotarren baratzean utzirik. Ez haien jabetasuna zelakoz, baina xiberotar gisa, pastorala bat egitea Amaiurren gogorra izanen baitzitzaidan. Denbora pixka bat utzi iragatera, eta proposatu nien, Amaiurko dantza taldea bazenez, halako ikusgarri berezi bat egitea. Nafarroako afera hori aipatzeko... Ez da segur berreraketa, ahalik ez baitugu hori egiteko, bereziki gaur. Halako aipamen poetikoa egitea izan da xedea, artearen bidez.\nMauleko jendea ere inplikatu da...\nEsperientzia biziki ederra da Mauleren eta Amaiurren artean zerbait jostea.\nHorrela abiatuak ginela, Amis du château fort de Mauléon elkartekoak heldu zaizkit, zerbait berezi egin nahi zutela aurten, baitu orain bost urte soinu eta argi ikuskizun bat antolatzen dutela udan, Mauleko gaztelua ezagutarazteko. Eta Amaiur ikusgarria hemen egiteaz interesatuak ziren. Berezia da zeren eta elkarte horretako jendea, jatorriz, Aragoikoa da. Berak hemen sortuak dira, baina aitzineko belaunaldiak ziren Xiberora jin, espartin-egileak izanki. Hots, jende espainola gehiena. Horretarako, ni pixka bat kezkatua nintzen, Amaiurko afera hori nola hartuko zuten... Baina hor da ageri, gauzak esplikatuz, zerbait eder egin daitekeela elkarrekin. Bestalde, nafarrekin egitea biziki positiboa zen horiendako. Lehen bilkura bat egin dugularik hemen, denek elkarrekin, amaiurtarrek beren bandera ekarri zuten. Momentu biziki hunkigarria izan zen... Hemengo jendearendako, bereziki, emozio eta errespetu handia. Herri bat horrela ere zela sortzen sentitu dut, horrela ere zela handitzen. Esperientzia biziki ederra da Mauleren eta Amaiurren artean zerbait jostea. Nik denak abisatuak nituen ikusgarria euskaraz eginen nuela, hori errespetatu beharko zela, edo beste norbaitekin aritu beharko zutela. Ez zen problemarik izan. Humano aldetik, biziki esperientzia aberasgarria izan da. Ez dugu gauza hori hertsiki ikusi.\nZergatik horrelako ikusgarriak egin? Pastoralek ez zaituzte gehiago betetzen?\nPastorala gauza ederra da, Xiberoko lilia, ontsa martxan dena. Nik, bizia gidari uzten dut. Duela bizpahiru urte, ez nekien Amaiurko afera hori izanen zela gaur. Bihar, menturaz pastorala izanen da, ahala eta gogoa baldin badut... Baina zentzua eman nahi dut. Amaiur, bai toki aldetik, bai sinbolo aldetik, zentzuz betea da.\nHarremana: Pier Paul Berzaitz


Petrolio upelak 80 dolarren langa hautsi du - Ekonomia - Berria\nPetrolio upelak 80 dolarren langa hautsi du\nAzken lau urteetako preziorik garestiena du Brent upelak, AEBek Irani jarritako zigorrek hauspotuta.\nPetrolio ustiategi bat Ipar Itsasoan, Norvegan. HAKON MOSVOLD LARSEN / EFE\n2014ko abendura egin behar da atzera Brent petrolio upela hain garesti topatzeko. Ordutik, lehenengo aldiz gainditu du gaur Brent upelak 80 dolarreko langa. Upela garestitzen ari da, apurka-apurka, 2016az geroztik, baina azkenaldian nabarmen egin du gora prezioak, batez ere bi aldagaik bultzatuta: AEBek zigorrak jarri dizkiotelako berriz ere Irani, eta Venezuelako krisiak herrialdeko petrolio ustiapena murriztu duelako.\nInbertsiogileak beldur dira mundu mailan petrolio hornidura motz geratuko ote den, Venezuelaren eta Iranen ekoizpena txikitzearen ondorioz. Donald Trumpek itun nuklearraren inguruko akordiotik atera du bere herrialdea, eta Iranen kontrako zigor ekonomikoak iragarri ditu. Erreakzioak berehala etorri dira: Total petrolio konpainia frantziarrak, esate betareako, atzo iragarri zuen bertan behera utziko duela Irango South Pars 11 proiektua —munduko gas hobi handienetako bat—. Totalek azaldu duenez, bere finantzaketaren %90 AEBetako erakundeetatik jasotzen du, eta ez du nahi finantzaketa arriskuan jarri Iranen lanean jarraituta.\nBrent petrolio upelak goia jo zuen 2014ko udan, 116 dolarretara ailegatuta; harrezkero, gehiegizko eskaintzak eraginda, hondoratu egin zen prezioa, 2016ko urtarrilean 28 dolarreko minimoa jota. Upelaren ordaina igotzeko asmoz, produkzioa murriztea erabaki zuten Errusiak eta LPPE Lurralde Petrolio Esportatzaileen Erakundeko kideek, Saudi Arabia buru. Ekoizpena mugatuta jarraitzen dute herrialdeoak, eta upelaren prezioak gora egin du poliki-poliki azken urtean. Halaber, urre beltza garestitu ahala, berriro indartu da AEBetako sektorea, haustura hidraulikoaren teknikoa darabilena, eta marka historikoetara igo du ekoizpena, egunean 10 milioi upeletik gora ekoitziz.


Alegazioa jarri dio EAJk San Martingo etxebizitzen plan partzialaren aldaketari - Oñati - Goiena.eus\nOihana Elortza 2014-07-07 12:19\nJeltzaleek azpimarratu dute bat datozela Udal Gobernuaren plan partziala aldatzeko arrazoiarekin, baina Bilduk egindako proposamenak araudia ez duela betetzen berretsi dute. EAJko udal taldeak Udal Gobernuari eskatu dio plan partzialaren behin betiko aldaketa ez onartzeko eta aurreikusitako 49 etxebizitza berrietatik 32 babes ofizialekoak izateko.\nEAJko udal taldeak prentsa ohar bidez azaldu du alegazioa jarri diola San Martin auzoko etxebizitzen plan partzialaren aldaketari. Talde jeltzalearen udal bozeramaileak, Lourdes Idoiagak, azaldu du bat egiten dutela Udal Gobernuarekin plan partziala aldatzeko emandako arrazoiekin, baina legea ez duela betetzen dio. “Arrazoi dute, adibidez, aurreikusitako etxebizitza libreak handiegiak direla eta egungo eskariei erantzuten ez diotela esaten duenean, baina argi utzi nahi dugu arrazoiekin ados egon arren, Bilduko gobernuak egindako proposamenak ez duela legedia betetzen, ez kasu honetan aplikatu behar zaion 1994ko lurzoru legedia, ezta egungoa ere” gaineratu du Idoiagak.\nJeltzaleek proposatzen dutena da 132 etxebizitzetatik 32, babes ofizialekoak izatea, bataz beste 129.352€tako salneurriarekin, eta gainerako 100 etxebizitzen prezioa izatea babes ofizialekoen prezioa bider 1,7, bataz beste 219.899€ inguruko salneurriarekin. “Gure proposamenak araudia betetzeaz gain, San Martinen etxebizitza erosteko aukera duten 32 familiek 90.000€ aurreztu ahal izatea eta babes ofizialeko etxebizitza gehiago egotea ahalbidetzen du” azaldu du bozeramaile jeltzaleak.\nUdal Gobernuaren proposamena da 132 etxebizitzen prezioa mugatua izatea, hau da, babes ofizialekoen prezioa bidez 1,7, gehienez.\nHala, "oñatiarren interesak eta bereziki San Martingo etxebizitza erostera doazen familien interesak defendatzeko", EAJ-PNVko udal taldeak Bilduko Udal Gobernuari eskatu dio plan partzialaren behin betiko aldaketa ez onartzeko, legedia betetzeko eta aurreikusitako 49 etxebizitza berrietatik 32 babes ofizialekoak izateko.\nAzkenik, talde jeltzaleak azpimarratu du aurkeztu duen alegazioa legezkotasunaren eta oñatiar guztien interesen defentsan egin dutela, “izan ere gure betebehar eta ardura da, oposizioko talde gisa, udal gobernuaren kudeaketa kontrolatu eta beharrezkoa denean salatzea”, amaitu du Idoiagak.


(Esp) Barranco ARTAZUL | Lurra Adventure\nEzinbestekoa, jaitsiera oso eta ikusgarria\nEuskal jaitsieren artean ezin besteetako bat. Kareharrian zizelkatutako zintzur hau, rapel txikiz eta jauzi egiteko eta tobogan ederrez gozatzeko aukerez zipriztindutako ibilgu estu bat du; amaieran Artetako zirkura jauzten den 50 metrotako ur-jauzi ikaragarriak ginda ematen dio atseden gabeko jaitsiera zirraragarri honi.\nSASOIA: Udaberrian zahar eta udazken amaieran soilik, sasoi hoberena apirilak 1 eta maiatzak 30 artekoa izanik.\nEz da beharrezkoa aldez aurreko esperientziarik izatea, baldin eta onartzen bada azken rapela nahitaezkoa dela eta haren altuerak pixka beldurra eman dezakeela.\nRapel emariarekin, bertaratze eta egikaratze errazdunak, 40m baino gutxiagokoak.\n5m baino txikiagoak diren ur sakonetara egiten diren jauzi errazak. Inoiz ez dira beharrezkoak, beti sahiestu edo beste aukera bat bilatu daiteke.\n7m baino txikiagoak diren irteeran sailtasun puntu bat eta harrera ona duten toboganak. Inoiz ez dira beharrezkoak, beti sahiestu edo beste aukera bat bilatu daiteke.\nKorronte apur bat duten uretan igeriketa (5m baino gutxiago).


Alberto Urretxo: "Totik musikarion lana mugaraino eramaten du" - Arrasate - Goiena.eus\nAitziber Aranburuzabala Juldain 2017-04-29 09:00\nBilboko Orkestrako kide da Alberto Urretxo arrasatearra.\nUdaberri Musikaldiaren barruan, Alberto Urretxo arrasatearrak bere proiektu berria aurkeztuko du Amaia antzokian: Soinu magikoak. Sarrerak bost eurotan eskura daitezke Amaia antzokiko leihatilan eta Arrasate.eus atarian.\nPuntako musikariez gainera, Toti Martinez de Lezea duzu oraingoan bidelagun. Zer moduz?\nTotirekin lan egitea amets bat zen niretzako; oso gustuko dut eta haren lan asko irakurri ditut. Iaz, udan, haren etxera joan eta elkarrekin ikuskizuna egitea proposatu nion. Hasieratik ondo ulertu genuen elkar; hark dioen moduan, zoratuta gaude biak! Izugarria da! Indar handia du eta oso konprometitua da. Asko ikasi dut harekin.\nMusika eta mitologia batzen dituzue ikuskizunean. Nolakoa da, baina?\nBi elementu nagusi ditu oinarrian: iaz argitaratu nuen Soinuaren bidaia diskoa, batetik, –haren bilakaera dela esango nuke–; eta orain dela urte batzuk Totik Juan Luis Landarekin argitaratu zuen Euskal Herriko leiendak liburua, bestetik. Egiturari dagokionez, eguzki-loreari buruzko ipuinak zabalduko du saioa, eta ondoren, sei gai landuko ditugu: sorginak, dragoiak, erraldoiak, jainkosak, ipotxak eta laminak. Gai bakoitzari Soinuaren bidaiak diskoko kantu bat jarriko diogu eta haren gainean Totik istorio bat kontatuko du euskaraz.\nZuzeneko musikarekin lagunduta; izan ere, lau musikari izango zarete taularen gainean.\nHala da, bai. Goi mailako musikari profesionalak guztiak: Adriana Grigoras, nire emazteak, biola joko du, Irini Gaitanik pianoa, eta nik, tronboia. Gonbidatu berezi bat izango dugu, baina, oraingoan: Maite Itoitz harpa-jole eta abeslaria. Eskarmentu handiko musikaria da hura ere. Totirekin errezital asko egin ditu eta haren bitartez ezagutu dugu. Plazera izan da!\nKonbinaketa ezberdinak egiten dituzue, beraz?\nBai; esaterako, ipuin baten kontaketan biola bakarrik dago, beste baten hainbat musika tresnaren nahasketa dago... Eta gai bakoitza Maite Itoitzek borobildu edo bukatuko du, duen ahots goxoarekin eta harparekin. Pieza batzuk diskokoak dira, baina ez guztiak; Totirekin elkarlanean, istorio bakoitzarentzako doinu aproposenak aurkitzen saiatu gara. Musika oso presente dago ikuskizunean.\nSoinuaren bidaia lanarekin arrakasta izan duzu.\nEgia da, bai; 500 disko saldu ditugu eta 20 emanaldi baino gehiago eskaini ere bai. Euskal Herriaz gainera, Estatuan ere toki askotan aurkeztu dugu: Madrilen, Bartzelonan, Zaragozan, Valentzian... Eta atzerrian ere izan gara; esaterako, Seulen, nire anaiaren bitartez, eta berriz joateko gonbidapena jaso dugu hainbat tokitatik. Arrasaten aurkezteko gogo izugarria nuen, eta, ikuskizunaren estreinaldia bertan egitea kasualitatea izan bada ere, oso pozik nago. Emozioen bidez musika beste modu baten entzuteko aukera eskaintzen dugu; ez da tronboi doinuekin osatutako disko bat soilik. Lelo bat du bildumak, eta zera da: denok daukagu bi bizitza, eta bigarrena bat bakarra dugunean konturatzen garenean hasten dela. Horixe da bildumarekin adierazi gura izan duguna, eta Amaia antzokian eskuratzeko aukera izango duzue bihar.\nIkuskizunera itzulita, nori gomendatuko zenioke?\nPubliko guztiari. Estilo honetako musikarekin batzuek atzera egiten dute, ulertuko ez duten beldur; baina lasai etorri, ulertzeko erraza da eta. Ordu eta erdi goxoa igarotzeko aukera izango duzue. Guk oso ondo pasatzen dugu eta zuek ere bai, seguru; ez dut ezagutzen inor gure lana Totik besteko mugara eramaten duenik.


Pisu bat Espainian alokatzea zenbat kostatzen den | Consumer\nPisu bat Espainian alokatzea zenbat kostatzen den\nAlokairuko etxe batean bizitzea, batez beste, 3.860 euro da lehen hilabetean, beste aparteko laguntzarik gabe, esaterako, etxe-aldaketa edo altzariz hornitzeko gastuak.\nEgilea: helpmycash 2019-ko uztailak 8\nIndependente izatea edo etxez aldatzea askorentzat buruhauste bat izateaz gain, edozein aurreztaileren poltsikoari erasotzea ere bada. Alokairuaren batez besteko prezioa 9,14 eurokoa da metro karratuko, Etxeko Foto etxearen indize higiezinaren arabera. Horren ondorioz, 90 metro karratuko etxebizitza bat 822,6 euroko errenta da. Alokairuaren lehen hilabetean, bi hilabeteko fidantzak, higiezinen agentziaren ordainsariak eta Ondare Eskualdaketen gaineko Zergak (ITP) behartzen dute solairu horretan 3.859 euro ordaindu behar izatea, bertan bizitzen hasi baino lehen. Eta hori guztia beste gastu gehigarri batzuk izan gabe, esate baterako, etxebizitza berria aldatzea edo altzariz hornitzea. Hona hemen, alokairu hori finantzatzeko estrategiez gain.\nEspainian etxebizitza bat alokatzeko batez besteko kostua\nAlokairuaren kostua aldatu egingo da hiriaren, auzoaren, etxebizitzaren egoeraren, metro karratuen edo altzariz beteta dagoen edo ez kontuan hartuta. Batez bestekoa 9,14 eurokoa da metro karratuko, baina metro karratuko 13,76 euro handitu da kopuru hori.\nKostu finko batzuk ordaindu beharko ditugu, eta prezioa handiagoa edo txikiagoa izango da etxebizitzaren hileko kopuruaren arabera. Lehen gastua bizitzen hasteko lehen errenta izango da. Gainera, bi hilabeteko fidantza gehigarria ere izan behar dugu, eta higiezinari dagozkion ordainsariak ere bai. Horiek alokairuaren urteko kostuaren edo alokairuaren kostuaren% 10 gehi Beza izan daitezke. Azkenik, ITP ere sartu beharko dugu. Horren zenbatekoa kontratuaren iraupenaren eta errentaren urteko prezioaren araberakoa izango da.\nModu errazagoan ikusteko, hurrengo grafikoan kalkulatuko dugu zenbat ordainduko genukeen gastu bakoitzeko, alokairuaren batez besteko kostuaren arabera banakatuta:\nIrudia: HelPm eta Cash\nIkusten dugunez, lehen hilabetean ordaindu beharreko guztizkoa, batez beste, 3.859 eurokoa izango da. Komunitate autonomorik eskuragarrienean (Extremadura) 2.043 euro jaitsi ahal izango da, eta merkeenean 6.000 euro (Madril). Garestienaren eta merkeenaren artean, etxe bat alokatzeko kostua 3.700 euro baino gehiagokoa da batez beste.\nNola finantzatu etxebizitza bat alokatzeko gastuak\nHobe da aurreztea eta zorpetzea saihestea eta interesak ordaintzea. Gainera, ez da gomendatzen inoiz kredituetara joatea alokairua ordaintzeko, baizik eta lehen hilabetean dauden aparteko kostuak. Gastu finkoa eta errepikaria denez, hilero errentari aurre egin ahal izango diogula ziurtatu behar dugu.\nEra berean, fidantzak, higiezinen agentziak eta ITPk, batez beste, 3.000 euro ordaindu nahi badituzte, horretarako moduak daude.\nBatetik, kreditu-txartelak daude, eta horiek berehalako finantziazioa ematen digute. Hala ere, gastu horiek guztiak ordaintzeko kreditu-muga ez dugu beti izango.\nGainera, 1.000 euro baino gehiago kreditu txartelarekin ordaintzen baditugu, aukera merkeagoa da mailegu pertsonalak, 1.000 eurotik aurrera ematen baitira eta txartelek baino interes txikiagoak baitituzte. Zehazki, kontsumorako kredituen batez besteko UTB% 8,5 ingurukoa da, eta txartelen% 21.\nBanketxe batzuek erraztasunak ematen dituzte helburu horretarako mailegu bereziekin alokatzeko. Baina onena aurrezkietara joatea da eta gure poltsikoaren kostuak ahalik eta gehien ordaintzen saiatzea.\nAzken batean, dena zenbakiak egitera murriztuko da, eta aurreztutako eta finantzatzeko zer gastu egin behar diren kalkulatuko da, hilero ordainduko duguna ahaztu gabe eta guztira finantzatzeko.


Grabazio data: 1979-09-10\nBerriemailea: Estefanía Laurenz.\nGai nagusia: Abaurrepeko ohiturak. Sua. Farak. Lixua. Lihoa.\nGaiak: gramatika: lexikoa, medikuntza: erremedioak, ohiturak, ohiturak: Errege eguna, ohiturak: Gabonak, ohiturak: hausterre eguna, ohiturak: San Juan, sorginkeria\n00:01:05 sorginkeria (Zati hau SM-012 grabaketako azken minutuaren jarraipen zuzena da. Erdaraz mintzo da)-Zergatik eginten zigun oihu?-. Galdetu zuen ijitoak. -¿Zergatik hartu dituzue patata horiek?-. Etxekoandreak erantzun. Etxekoandrea hil zenean hiru egunez egon zen hilzorian, "barka, barka" (euskaraz jatorrian) esaten omen zuen. Garaioako apaizak burdin bat hartzeko eman ziezaiotela esan zien, eta orduan hil zen.\n00:08:31 sorginkeria (SM-012a grabaketaren jarraipena da. Erdaraz mintzo da. Atzean gizonezko bat entzuten da.) Sorginek ezer egin ez diotenez ez du horiengan sinesten. Esaten duena egia da, baina umea zeneko gauzak direnez gero, orain ezin du iritzi bat eman. Liburuak eta horrelako urdakeriak baziren (?), irakurtzen omen zituztenak eta horrek zoritxarra zekarren. Etxe batean zoritxar asko zituzten, norbaitek liburu batez galbideratzen omen zituela uste zuten. Behin artzain batek hodei bat ikusi zuen eta bat-batean artaldearen erdia leku batera joan zen eta bestea bestera, erdi batek gaizki erditu zuen eta beste erdiak ongi. Abaurregaineko etxe batean liburu bat omen zuten, norbaitek irakurri zuen eta artalde batek, gauez inork ikusi gabe, ibilaldi handi bat egin zuen; orduan liburua erretzea erabaki zuten eta labera bota zuten. Harako gizon bat hil zenean bukatu ziren herriko etxe batzuetako zoritxarrak.\n00:09:53 sorginkeria Aitatxi hil zen gauean hilariorako eltze handi bat txitxirioekin prestatu zuten eta beharbada gehiegi bete zutelako lehertu zen, eta bestearen berri jakin zutelarik (ikusi SM-012a grabaketako A03 zatia)horri egotzi zioten eltzearena.\n00:13:28 ohiturak Hiletan hildakoaren familiakoek argizariak eta ogia eskaintza gisa eramaten zituzten elizara. Mezaren erdian apaizak ogia jasotzen zuen, eskaintza egiten zuenak zatizen zuen, eta denek hartzen zuten zati bat mezatik ateratzen zirelarik. Hilarioan bazkari handi bat egiten zen eta jende asko joaten zen. Etxeko erleei kontatzen zieten etxeko norbait hil zela.\n00:15:28 ohiturak: San Juan Sanjuanetan sua egiten zuten elizako atarian. Erramuak erretzen ziren eta sugeldoak etxera eramaten ziren. (14´35´´ gaztelaniaz mintzatzen hasten da). San Juan goizean bi erramu jartzen zituzten atearen bi aldeetan, hurritzekoak eta elorrikoak. Ur bedeinkatua zeramaten etxera eta horrekin aziendak bedeinkatzen zituzten. Gabonetan egur handi bat erretzen zuten.\n00:21:41 medikuntza: erremedioak Duela hogeiren bat urtetik mina du hanka batean. Hainbat sendabide probatu du baina ez zaio joan.\n00:24:00 gramatika: lexikoa "Amutxa" hitza (amatxi). Etxeko sua itzaltzean amatxik egiten zuen otoitza.\n00:26:00 ohiturak: Errege eguna Hiztuna haurra zelarik Errege bezperan umeak joareekin ateratzen ziren kalera. Etxera itzultzen zirenerako opariak jarrita zeuden zapatetan.\n00:26:38 ohiturak: Gabonak Gabonetan zuten egurrik handiena erretzen zuten sukaldean.\n00:27:09 ohiturak: hausterre eguna (Gaztelaniaz mintzo da) Hausterre-egunean elizara eramaten zituzten erramuak, eta han erretzen zituzten.\n00:27:09 ohiturak: hausterre eguna (Erdaraz mintzo da). Hausterre-egunean elizara eramaten zituzten erramuak, eta han erretzen zituzten.\n00:29:33 ohiturak: San Juan Sanjuanetan sua egiten zuten. Erramu bat bedeinkatzera eramaten zuten. Garia ereina zuten alorretan gurutzetxoak jartzen zituzten harriabarretik babesteko. San Juan egunean etxe guztietan, argitu baino lehen edo argitu eta berehala, bi erramu jartzen zituzten atearen bi aldeetan, bata elorrikoa eta bestea hurritzekoa. Iturritik ura ekartzen zuten eta apaizak bedeinkatzen zuen. Ur horrekin aziendak bedeinkatzen zituzten.\n00:29:33 ohiturak: San Juan Sanjuanetan sua egiten zuten. Erramu bat bedeinkatzera eramaten zuten. Garia ereina zuten alorretan gurutzetxoak jartzen zituzten kazkabarretik babesteko. San Joan egunean etxe guztietan, argitu baino lehen edo argitu eta berehala, bi erramu jartzen zituzten atearen bi aldeetan, bata elorrikoa eta bestea hurritzekoa. Iturritik ura ekartzen zuten eta apaizak bedeinkatzen zuen. Ur horrekin aziendak bedeinkatzen zituzten.


Irabazi 10 Pro\nIrabazi 10 Home\nIrabazi 7 Pro\nIrabazi 8.1 Pro\nBulegoa MAC for\nMicrosoft Irabazi 10 Pro 64bit OEM Bertsio frantsesez\n● Frantziako Bertsio instalazio eta aktibazioa internet bidez, eguneratzea ofiziala onartzen konektatuta.\n● Real OEM edizioa bermea, 64bits sistemarekin bateragarriak, funtzioa beteta dago sartuta\n● Frantziako Segurtasun estaldura, Made in USA, Made Irlandan, Made Singapurren, eta abar ditu\nOrdainketa: T / T, WU\nBidalketa: DHL, EMS, FedEx\nEdizioa: Frantziako OEM\nBerun denbora: 24 orduak\nTrial Ordena: laguntza\n1.Windows 10 esperientzia onena ematen dizu azkar hasi eta gauzak egin lortzean\n2.Windows kaixo da pasahitz-free zeinu-in hori azkarrena, zure Windows gailuak desblokeatzeko modu seguruena ematen dizu\n3.Windows 10 babes integrala entregatu - antivirus, firewall, Internet babesa, eta gehiago barne\nBitLocker datuen enkriptatzea eta babesa, laguntza mantendu zure informazioa seguru\n4.Hyper-v funtzionalitate ematen dizu makina birtualak sortzeko aukera, mahaigainera ahalbidetzen berriz saioa hasteko beste ordenagailu batetik\nIzenburua: Windows 10 Pro USB osoa bertsioa 64bit English-International\nGiltza-Hitzak: leihoak sisteman 10 eragile; irabazi 10 pro bertsio osoa\nWindows 10 Pro Sistema eragilea: Urruneko log-in, pertsonala laguntzaile digital bat, eta mahaigain anitz exekutatu produktibitatea handitzeko lagunduko dizu gaitasuna. Berdindu edo web orrietan idatzi eta partekatu ohar pertsonalizatu gisa. Denbora lasaitzen da, airetik dezakezu edukien Xbox One Windows 10 PC, ordenagailu eramangarria edo tableta bat.\nHartu ohar Microsoft Edge web nabigatzaile berrietan\nBerdindu, nabarmendu edo idatzi zuzenean web orri bat ukipen-pantaila edo sagu baten bidez, ondoren partekatzeko zure oharrak besteekin.\nPertsonalizatu Hasi menuan\nAukeratu gehien erabiltzen edo berriki gehitu aplikazioak, karpetak zehatzak edo sistemaren ezarpenak erakutsi.\nKorrika hainbat sistema eragile PC batetik\nSortu Hyper-V makina birtual sistema eragilearen bat baino gehiago exekutatu, aldi berean. (Hyper-V 64-bit sistema slat gaitasunak eta osagarriak 2 GB RAM eskatzen du.)\nSartu urrunetik Urruneko pantaila batera\nWindows 10 Pro sartu etxean, bulegoan, edo bidaiatzen bitartean. (Internet konexioa beharrezkoa; ISP tasak aplikatu behar izatea.)\nGain zure gailua sartzeko zure hatz-, aurpegia, edo Iris erabiliz\nAukeratu Windows Windows Kaixo duten 10 gailuek zure presentzia ezagutuko ditu, pasahitza behar izan gabe desblokeatu. (Hatz-irakurgailu edo IR edo sentsore eskatzen du.)\nPantailak egokitzeko zure gailu egokitzeko\nPantailako orientazio aldatzen forma nabigazio erraza onartzeko, eta eskala aplikazioak erakustaldiak hainbat tamainako da.\nSartu zure sarea\nWindows 10 Pro Zure enpresa edo eskola domeinu konektatzen sare fitxategiak, zerbitzariak, inprimagailuak, eta gehiago sartzeko.\nPlay Xbox One partidak Windows 10ean\nStream zure Xbox One partidak Windows 10 PC bat, ordenagailu eramangarria edo tableta bat. Play for Windows 10, edo grabatu optimizatu jokoak eta parteka jokoen uneak eraiki-joko DVR batera. (Broadband Internet beharrezkoa.)\nErraz pantaila bat multitask\nAtxiki lau aplikazioak pantailaren, edo mahaigain birtuala sortu leku gehiago behar elementuak behar duzu lan lortzeko.\nJaso laguntza pertsonala laguntzaile digitaleko irudiak\nCortana Windows 10 gailu zehar laguntzen, abisuak ezartzeko, emailak idazten laguntzen, edo ostalaritza-lagunak eta senideak hitzaldian. (Cortana esperientzia daiteke herrialdearen eta gailu batetik bestera.)\nHobetu datuen segurtasuna\nWindows 10 Pro eskaintza BitLocker teknologia enkriptatzea, eta Windows Update eguneratzeak automatikoa, datu pribatuak babesten laguntzeko. (BitLocker fidagarriak Platform 1.2 modulua edo 2.0 edo USB flash drive bat eskatzen du.)\nEroso aplikazioetan sartzeko\nWindows 10 Pro zeurea aplikazioa hemen: Windows denda atalean sortzen duzunean aplikazio zuzenean sartzeko aukera ematen dizu. (Hori hautsi egin daitezke, izango du aplikazioa gutxieneko bereizmena araberakoa aplikazioen kopurua.)\nAurreko: Microsoft Irabazi 10 Pro 64bit OEM Bertsio english FQC08929 in\nHurrengoa: Microsoft Irabazi 10 Pro 64bit OEM Bertsio frantsesez serie gako online aktibazioa batera\ndeskargatu Windows 10 Professional aurretik, zure ordenagailua baldintza hauek bete behar dituzte:\nProzesadorea: 1 gigahertzetan (GHz) edo azkarrago.\nRAM: 1 gigabyte (GB) (32-bit) edo 2 GB (64-bit)\nFree disko gogorrean: 16 GB.\nGraphics txartela: Microsoft DirectX 9 grafikoak WDDM gidariarekin gailua.\nMicrosoft Irabazi 10 Pro 64bit OEM Bertsio Frenc in ...\nMicrosoft Irabazi 10 Pro 64bit English OEM Bertsio\nMicrosoft Windows 10 Professional Retail Key an...


Teknopataren txokoa > Nabarmenak\nFonyou telefono operadore birtualak agur esango du iraila amaitzean, eta erabiltzaileok guztiz salduta utziko gaitu... literalki beharbada.\nIrailaren 5ean hasiko da Berlingo IFA elektronika azoka, eta badirudi erloju eta bestelako osagarri 'adimentsuen' arloa izango dela zeresan gehien emango duena. Hona aurreratu dituzten berrikuntzetako batzuk.\nDei fantasmen sindromea\nZuri ere gertatu zaizu ezta? Telefonoaren dardara sentitu, poltsikotik atera, eta ez duzu ez mezurik, ez dei galdurik... Ongi etorri dei fantasmaren sindromedunon klubera!\nEspainiako Legebiltzarreko Kultura Batzordeak Jabetza Intelektualaren Legearen erreforma onartu du, osoko bilkuratik pasatu gabe. Besteak beste, hedabide handien loturak jartzeagatik ordaindu beharko den AEDE tasa sortu du erreformak.\nKanon berria laster Hegoaldeko internautontzat\nEzustekorik ezean, Espainiako Gobernuak "AEDE kanona" ezarriko du laster: aurrerantzean, egunkarien edukiarekiko lotura bakoitzeko kobratu ahal izango digute, egunkariak nahi ala nahi ez.\nGoogle Keyboard berriak euskaraz ere badaki\nGoogle Androiderako teklatu birtualaren bertsio berria banatzen hasi berri da azken orduotan (3.1.19633.1257820 zenbakikoa, hain zuzen ere), eta sorpresatxo atsegina dakar. Berrikuntzarik handiena, bost hizkuntza gehiagorako euskarria: Indiako ingelesa, …\nAurrekoa 1 … 19 20 21 22 23 Hurrengoa